ועדת העבודה, הרווחה והבריאות, כנסת 20, פרוטוקול מספר 155, 2016-02-01 10:30

אלי אלאלוף: בוקר טוב, חברים.

אלי אלאלוף: אנחנו ב-1 בפברואר 2016, כ"ב בשבט תשע"ו, השעה 10:36, אנחנו מקיימים דיון במסגרת דיון דחוף בהצעה של חבר הכנסת איציק שמולי, הפגיעה הצפויה בלקוחות ביטוח הבריאות כתוצאה מהרפורמה, הלא-המתקרבת, אלא מוחלת מהיום.

<קריאה: נכנסה לתוקף - - -

אלי אלאלוף: אנחנו נקבל עדכון גם על זה.

אלי אלאלוף: מצטרפים לאותה הצעה חברת הכנסת קארין אלהרר, חבר הכנסת עדי אוסאמה וחברת הכנסת נורית קורן.

אלי אלאלוף: אני מציע שהראשון שיפתח, ברשותכם, כיוזם ראשון וככה קיבלנו ממזכירות הכנסת, חבר הכנסת ידידי איציק שמולי.

אלי אלאלוף: בבקשה.

איציק שמולי: תודה רבה, אדוני היושב ראש.

איציק שמולי: סליחה גם בפניך וגם בפני הוועדה על הלחץ שהיה לקיים את הדיון, זה נבע אך ורק מתוך מחשבה שראוי ונכון שלכל הפחות ביום שנכנסת הרפורמה לתוקף הכנסת תחווה את דעתה בנוגע לעניין הזה.

איציק שמולי: אני חושב, אדוני היושב ראש, אם אני צריך להגיד מה עמדתי, אז אני חושב שבכל הנוגע לטווח הקצר התכנית כן מטפלת באלמנט של המחיר, אין ספק שבטווח הזמן הקצר המחיר יירד, אבל מה שמטריד אותי בעיקר זה לא רק הצד של המחיר, אלא גם הצד של האיכות ובסופו של דבר כשבן אדם בא וקונה שירות ביטוחי, כיסוי ביטוחי, שבסוף היום כשאירוע חריג מתרגש עליו, שהוא יוכל לממש את אותו כיסוי שהיה לו.

איציק שמולי: אגב, חלק גדול מהטענות בדבר הצורך להניע רפורמה, זו הטענה שבמשך שנים ארוכות מאוד אנשים שילמו על ביטוחים יקרים וחלקם גם לא רלוונטי ואני חושב שכשאנחנו באים ומניעים רפורמה חדשה אנחנו צריכים לשאול את עצמנו ביושר האם הרפורמה הנוכחית כן תענה על העניין הזה.

איציק שמולי: לי יש, אדוני היושב ראש, שלוש נקודות להגיד בעניין הזה, שלוש נקודות שמטרידות אותי.

איציק שמולי: הדבר הראשון, אדם שהולך בכלל כתפיסה ורוכש ביטוח, הוא בדרך כלל מחפש סוג של יציבות וודאות ככל שניתן.

איציק שמולי: כמובן שאין מאה אחוז, אבל זו השאיפה.

איציק שמולי: המתווה הנוכחי, אחד הדברים הבעייתיים ביותר בו זה שהוא מאפשר אחת לשנתיים העלאה חד צדדית, בניגוד למצב היום, של 20% בפרמיה ללא הסכמת המבוטח וייתכן במקרים מסוימים גם בתנאים של הפוליסה.

איציק שמולי: מעל 20% זה כבר דורש את הסכמת המבוטחים ואני נוטה להאמין שזה לא יקרה, אבל גם עלייה של 20% מדי שנתיים יכולה להוביל למצב, אדוני היושב ראש, שמי שייפלט מהביטוחים האלה זו האוכלוסייה המוחלשת ביותר.

איציק שמולי: אם לצורך העניין כאשר אתה מגיע וברור שלאנשים הצעירים, לנו, ייתנו ביטוחים במחירים טובים, לאנשים בגילאים 40 ו-50, אני לא נביא, אבל יש סכנה שאחת לשנתיים יעלו להם את הפרמיות ב-20% ולמעשה מה יעשו?

איציק שמולי: ידחקו את האוכלוסייה החלשה הזו אל מחוץ לפרמיה.

איציק שמולי: זה דבר אחד שמאוד מאוד מטריד אותי.

איציק שמולי: התירוץ כאן הוא כמובן ברור, תירוץ שבא ואומר שאנחנו רוצים אחת לשנתיים לאפשר לחברות הביטוח לעדכן את סל השירותים ואת העניין של הכיסוי לטובת המבוטחים.

איציק שמולי: אתם יודעים איזה דה ז'ה וו זה מעלה לי.

איציק שמולי: זה בדיוק היה התירוץ, אדוני היושב ראש, בסיפור של ההונאה של הביטוח הסיעודי.

איציק שמולי: אמרו, כל חמש שנים נשפר את הפוליסות לטובת המבוטחים ותראו לאן הגענו.

איציק שמולי: זה דבר אחד.

איציק שמולי: הדבר השני, אדוני היושב ראש, וזו עיקר הביקורת שלי, אני מאמין שהיום יעלו פה טענות על כן אחידות או לא אחידות, אחד הדברים שאותי מטרידים זו העובדה שגם ברפורמה הזאת זה מחולק לארבעה או חמישה חוזרים.

איציק שמולי: שרונה אולי תפרט את זה אחר כך, אני מניח, שכל אחד מהם מתייחס לאלמנט שונה, מחלות קשות, ניתוחים, תרופות וכך הלאה.

אלי אלאלוף: תרשה לי לציין את כניסתה של חברת הכנסת סופה לנדבר.

איציק שמולי: אחת מהביקורות המשמעותיות ביותר שיש להשמיע על הדפים הללו, זה שלמעשה המפקח על הביטוח משחרר את עבודת הפיקוח מעצמו ומטיל אותה, זורק אותה לכיוון של חברות הביטוח.

איציק שמולי: אני לא יודע מי כתב את החוזרים האלה, אני יודע מי אישר אותם, אבל אני חושב שיש פה הגדרות מעורפלות, סתומות, שבינן לבין מה שיקרה בפועל, כאשר בן אדם יבוא לממש את הביטוח שלו, יהיו טרגדיות רבות.

איציק שמולי: אני רוצה לתת, אדוני היושב ראש, שלוש דוגמאות קצרות, כי אני בכל זאת אומר פה האשמות שהן חריפות.

איציק שמולי: אני רוצה להפנות אתכם, למשל, לחוזר הביטוח של מחלות קשות.

איציק שמולי: אני מפנה אתכם לבעיה מסוג אחד, שהמפקח על הביטוח מאשר חריגים שלמעשה מרוקנים מכל תוכן את מה שכתוב כאן בפוליסה.

איציק שמולי: לפני שבועיים היינו בדיון בוועדה לפניות הציבור ועלו שם שלל דוגמאות, אבל למשל, אני מפנה אתכם בחוזר הזה לסעיף ד', זה סעיף שמדבר על, לא עלינו, גידולים שפירים במוח, והסעיף הזה אומר במפורש 'הכיסוי אינו כולל ציסטות, גרנולומות', אני לא אסבך אתכם בכל המונחים המקצועיים וכדי להגיד לכם שאני לא ממציא דברים הבאתי לכם תיק של תביעה שנידון מול חברת ביטוח שאומר 'מבוטחת שלקתה בגידול במוח ביקשה לממש את פוליסת הבריאות בחברת איילון', אני לא אומר את השם מטעמי צנעת הפרט, 'יש לה כיסוי לגידול שפיר במוח המסכן חיים'.

איציק שמולי: חברת הביטוח דחתה את התביעה בטענה שהגידול נמצא באחד החריגים שבפוליסה.

איציק שמולי: כלומר בסעיף הזה אומרים למבוטח, אדוני היושב ראש, יש לך ביטוח נגד גידול שפיר במוח, אבל חוץ מ-א', ב', ג', ד', מה הבעיה?

איציק שמולי: שה-א', ב', ג', ד' כולל כמעט 100% מהמקרים של גידול שפיר במוח.

איציק שמולי: מה אומר על זה בית המשפט?

איציק שמולי: 'החריגים מרוקנים מתוכן את הכיסוי, מהכיסוי הוצאו כל המחלות הנובעות מגידול שפיר במוח מסכן חיים'.

איציק שמולי: השופטת פריאל אמרה מול חברת הביטוח, 'האם אי פעם שילמתם לחולה שהתגלה אצלו גידול כזה?

איציק שמולי: ' נציג איילון לא הביא אפילו עדות למקרה אחד שבו שילמו.

איציק שמולי: זו רק דוגמה אחת.

איציק שמולי: אני מפנה אתכם לסעיף ה', סעיף שמדבר על התקפי לב.

איציק שמולי: במקרה הזה מבוטח לקה בהתקף לב, עבר ניתוח מעקפים, חברת הביטוח, במקרה הזה כלל, אמרה שלא די בזה שהאבחנה הרפואית קבעה שיש לו התקף לב, למה?

איציק שמולי: כי זה שבית חולים אומר שקיבלת התקף לב, מבחינת חברת ביטוח כלל וחברות הביטוח האחרות, זה לא מספיק.

איציק שמולי: מבחינתן אתה עדיין צריך לעמוד בכל מיני קריטריונים, במקרה הזה שלושה קריטריונים, כאבי חזה, שינויים באק"ג ועלייה ברמת האנזימים של שרירי הלב.

אורלי לוי אבקסיס: הוא בכלל נקבה והוא לא יודע.

איציק שמולי: שופטת בית המשפט השלום אומרת על הקריטריונים האלה שאושרו וממשיכים להיות מאושרים על ידי המפקח על הביטוח, 'אין זה מתקבל על הדעת ואין זה הגון כי מבוטח חולה לב העובר ניתוח מעקפים לא יקבל את סכום הביטוח לו ציפה בעת התקף לב'.

איציק שמולי: מומחה מטעם בית המשפט, מומחה אובייקטיבי, אומר, 'רוב הלוקים באוטם שריר הלב, על פי אמות המידה הרפואיות המקובלות היום לא יהיו זכאים לקבל את דמי הביטוח.

איציק שמולי: המושגים בפוליסה נהירים אך ורק לאנשי המקצוע, והמבוטחים', אדוני היושב ראש, כך אומר המומחה בבית המשפט, 'לא יודעים כי ביום פקודה לא יוכלו לממש את זכאותם המוכחת מן הבחינה הרפואית'.

איציק שמולי: והדבר האחרון, חוזר תרופות.

איציק שמולי: יכולתי להתיש את הוועדה היום ב-20 ו-30 דוגמאות, אבל זו תהיה הדוגמה האחרונה, בחוזר התרופות, אדוני היושב ראש, אני הדיוט, לא מבין בביטוח, כשמוכרים לי ביטוח של תרופות שהן מחוץ לסל הבריאות אני מבין את העניין הזה פשוטו כמשמעו.

איציק שמולי: מה שלא בתוך סל הבריאות, אם אני חס וחלילה אצטרך, אני אקבל מחברת הביטוח.

איציק שמולי: ככה אני מבין את זה וככה גם 100% מהישראלים מבינים את זה.

איציק שמולי: אבל מה שאומר החוזר הזה זה משהו אחר לגמרי.

איציק שמולי: מה שאומר החוזר הזה - - -

אלי אלאלוף: מה באמת שם החוזר והמספר שלו?

איציק שמולי: מדובר בהוראות לעניין הכיסוי הביטוחי בתכנית לביטוח תרופות, מסמך של משרד האוצר, אגף שוק ההון, ביטוח וחיסכון.

<קריאה: מ-1.12.2007.

איציק שמולי: המסמך הזה כאן הוא מה-24 בספטמבר 2015.

איציק שמולי: טענתי היא שגם אם הדבר הזה היה בתוקף לפני ועכשיו הולכים לרפורמה, אז זה שהורידו את המחיר בטווח הקצר ל-20%, על הכיפק, כפיים, אבל מה קורה עם האיכות של מה שאנחנו מוכרים.

איציק שמולי: הרי אגף הפיקוח על שוק הביטוח בעצמו אמר שחלק, במצב הקיים לפני כניסת הרפורמה לתוקף, אנשים משלמים על אוויר, אנשים לא באמת קונים פוליסות ודברים שהם יוכלו לממש אותם.

איציק שמולי: אז הדוגמה האחרונה, אדוני היושב ראש, זה באותו חוזר תרופות, בסעיף 3א', יש מילת קסם שאומרת, סעיף שמדבר על תרופות שאינן כלולות בסל הבריאות, המבוטח יכול לקבל את אותה תרופה רק אם היא אושרה לשימוש על פי ההתוויה הרפואית והיא גם צריכה להיות מוכרת באחת מהמדינות הרלוונטיות שכתובות בחוזר, זה כמובן מקובל, והיא גם צריכה להיות מוכחת כיעילה.

איציק שמולי: מה עושות חברות הביטוח, אדוני היושב ראש?

איציק שמולי: הן אומרות למבוטחים 'אתם תוכיחו לנו שהתרופה הזאת מוכרת', לא רק שהיא מוכרת, כאילו אם אני סובל מאיזה שהיא מחלה ויש לי תסמין מסוים אז יכול להיות שבישראל זה הוכר שהתרופה יעילה לטיפול בתסמין הזה, אבל אם יש לי תסמין אחר וזה לא מוכר בישראל, חברת הביטוח אומרת למבוטח שעכשיו קיבל סרטן 'לך תוכיח לי שבאוסטרליה, בקנדה ובארצות הברית התרופה הזאת גם מוכרת וגם הוכחה כיעילה'.

איציק שמולי: נגיד שהוא הצליח להביא מומחה מחו"ל, מארצות הברית, שאומר שהתרופה יעילה, אז מתחיל הוויכוח מה זה יעילה.

איציק שמולי: במקרה לא מזמן, שבו הרופאים המליצו לחולה סרטן על נטילת תרופה בשם אווסטין לטיפול בסרטן הכבד, תרופה שהעלות שלה 27,000 שקל בחודש, לא כלולה כמובן בסל הבריאות, המבוטח פנה לחברת הביטוח, שוב פעם כלל המהוללת, וביקש לממש את אותה הפוליסה ואז אמרו לו את מה שאמרתי לכם, 'תוכיח לנו שהתרופה מוכרת, תוכיח שהתרופה יעילה', תבינו, הבן אדם חולה סרטן, עכשיו הוא צריך לעשות מחקר רפואי.

איציק שמולי: לסיכום דבריי, אדוני היושב ראש, אני חושב שבניגוד לנסיבות הקודמות שבהן נפגשנו כאן עם אגף הפיקוח על שוק הביטוח, יכול להיות שיש ברפורמה הזאת צדדים חיוביים וצדדים טובים, אבל אני חושב שאם יוצאים לדרך ומניעים רפורמה, אין ספק שהמודל שאתם עשיתם מפשט את עולם הביטוח, אין ספק שהוא יוריד בטווח הזמן הקצר את המחירים, אבל יש שני דברים עיקריים שלא נתתם להם מענה, האחד, האוכלוסייה הוותיקה בישראל, בסוף מי ערב לנו שכאשר האנשים יגיעו לגיל 50, 60, לא יתחילו להעלות להם את הפוליסות כל שנתיים ב-20% ולהעיף אותם מהפוליסות, והדבר השני, חלק מהדוגמאות שאני הבאתי, ואני אומר שוב לפרוטוקול, אני הבאתי רק שלוש דוגמאות כדי לא להתיש את הוועדה, יכולתי להביא הרבה יותר - - -

נורית קורן: כולל מחירים והכול, חברת הביטוח לא רוצה לשלם לך.

איציק שמולי: אלה דוגמאות של היום יום, זה עם ישראל.

איציק שמולי: כשאתם שואלים את עם ישראל מה זה חברת ביטוח הוא אומר לכם את הדברים האלה וכאשר יש רפורמה חדשה בענף ואתם הרגולטור, ממשיכים לקדש את האותיות שכתובות כאן, בידיעה שזה יפגע במבוטחים, זה חטא גדול מאוד.

איציק שמולי: זה חטא גדול מאוד וזו הפקרה של המבוטחים.

איציק שמולי: אני חושב, במשפט סיום, אדוני היושב ראש, שלא משנה מה דעתכם על הרפורמה, מי שיושב בחדר, בין אלה שתומכים ובין אלה שמתנגדים, יש בעיה מבנית.

איציק שמולי: לא יכול להיות שרפורמה בסדר גודל כזה עוברת.

איציק שמולי: אני אומר לכם באחריות, ל-90% משרי הממשלה אין מושג מה הרפורמה הזאת, והכנסת, אני לא בטוח כמה הם בכלל יודעים שיש היום רפורמה שנכנסת לתוקף.

איציק שמולי: זה מבהיר כמה עודף כוח יש לרגולטור הספציפי הזה ביד.

איציק שמולי: אני לא כופר בסמכותו של הרגולטור להוביל מהלכים שבעיניו הם לטובת המבוטחים, אבל אני חושב, אדוני היושב ראש, שהיעדר הפיקוח, גם של הממשלה, וחתימת שר אחד או שניים, מבחינתי, זה לא מספיק בסדר גודל כזה, שלא לדבר על הכנסת שהפכה להיות שחקן ביציע.

איציק שמולי: זה כשל מבני חמור מאוד שיוביל לפגיעה מתמשכת במבוטחים.

אלי אלאלוף: אני התייעצתי האם לראות את המצגת או שחברי הכנסת יתבטאו.

נורית קורן: אנחנו רוצים קודם כל להעלות את כל הנקודות, זה ממש חשוב.

נורית קורן: .

אלי אלאלוף: אז בבקשה.

נורית קורן: הנושא הזה הוא נושא שנודע לי בתחילת החודש.

אוסאמה סעדי: איזה חודש?

נורית קורן: החודש שעבר, שנגמר, של ינואר.

נורית קורן: פשוט הימים עוברים לנו כל כך מהר מרוב פעילות ואני מאוד מצרה על זה שהמפקחת לא מצאה את הזמן לבוא ולשבת פה.

נורית קורן: זה לא בסדר.

נורית קורן: זה ממש לא בסדר, כי אני רצה אחריה מתחילת החודש.

אלי אלאלוף: למה בקול רם?

נורית קורן: כי זה מרגיז אותי.

נורית קורן: למה בקול רם?

נורית קורן: כי זה מרגיז אותי.

אלי אלאלוף: לפעמים מילים יותר חשובות מטון.

נורית קורן: נכון, תמיד אני מדברת בשקט.

נורית קורן: אני מנסה - - -

אוסאמה סעדי: פעם ראשונה שאנחנו רואים שנורית יוצאת מ - - -

נורית קורן: זה מרגיז אותי.

נורית קורן: תראה איך שהלב שלי דופק.

נורית קורן: מה שסיפר פה חבר הכנסת - - -

אלי אלאלוף: אז בואו נשמור על הבריאות - - -

נורית קורן: באמת אני צריכה לשמור על הבריאות, כי לא רוצים לבטח אותי.

נורית קורן: העניין הוא כזה, בתחילת החודש נודע לי שהרפורמה עומדת להיכנס ונודעו לי כל הכשלים שהולכים להיות והולכים פה על הראש של אנשים עם מוגבלות ואנשים מבוגרים.

נורית קורן: לא ייתכן שאתם עושים כזאת רפורמה, הולכים לפגוע ב-300,000 איש והמפקחת לא מצאה את הזמן לבוא ולשבת פה בוועדה.

נורית קורן: אני פניתי במכתב -14 לחודש ינואר וחיכיתי לתשובה.

נורית קורן: כתבתי שזה דחוף ואני מבקשת הבהרות, כי אנחנו מן הסתם לא יודעים את כל הפסיקים של הרפורמה.

נורית קורן: ביקשתי, אף אחד לא חזר אליי בטלפון, אי אפשר לוודא שבכלל הם קיבלו את המכתב שלי.

נורית קורן: אני שלחתי אותו במכתב רשום בשבוע שעבר, אמרתי 'צריך לשלוח במכתב רשום, הרי הם לא מקבלים את זה', אף אחד לא ענה.

נורית קורן: ביום חמישי התקשרתי למישהו שישב איתי בוועדות בקשר לפנסיה וביקשתי ממנו שהמפקחת על הביטוח תדבר איתי, היא נמצאת באילת, היא לא יכולה לדבר איתי.

נורית קורן: אתמול בשעה ארבע וחצי קיבלתי משרונה מכתב שאומר 'בדקנו, הכול זניח, אנחנו לא פוגעים באף אחד'.

נורית קורן: זה נראה לכם?

נורית קורן: זו התנהגות?

נורית קורן: ככה מתנהגים לחבר כנסת?

נורית קורן: ככה?

נורית קורן: אתם מזלזלים בכל אזרחי מדינת ישראל.

נורית קורן: זה משגע אותי.

נורית קורן: אתם עושים רפורמה, לא לוקחים בחשבון, כמו שחבר איציק שמולי הציג לכם, כשל מבני.

נורית קורן: איפה כל האנשים שיכלו לקבל כתבי שירות ולעשות ביטוח, איפה כל הילדים שאפשר שההורים שלהם יבטחו אותם והם יקבלו על כל הטיפולים את הביטוח.

נורית קורן: איפה הדברים האלה?

נורית קורן: למה לא לקחתם את הדברים האלה בחשבון?

נורית קורן: אתם קובעים רפורמה וזהו?

נורית קורן: אני כבר כששומעת רפורמה אני כבר מזדעזעת.

נורית קורן: לא סתם חבר הכנסת אלי אלאלוף, יושב ראש הוועדה, מינה אותי לבחון את הרפורמה בוועדת משנה של בריאות הנפש.

נורית קורן: אני אומרת לכם, כשעושים רפורמה אתם פשוט לא לוקחים בחשבון את האזרחים.

נורית קורן: אתם חושבים שפה יורידו את ה-20% ובזה זה נגמר, אבל אנחנו גם לא יודעים שזה בכלל יורד.

נורית קורן: ואתם יודעים מה?

נורית קורן: יותר קשה לתקן רפורמה, וזה מה שאנחנו עושים עכשיו, יושבים פה כל חברי הכנסת שמודעים לעניינים של הרפורמה בבריאות הנפש, הבטיחו לנו הרבה הבטחות, אבל גם פוגעים באנשים, ובמי אנחנו פוגעים?

נורית קורן: בחלשים.

נורית קורן: זה דבר שהוא לא ייתכן.

נורית קורן: ולא ייתכן שהמפקחת על הביטוח לא יושבת פה.

נורית קורן: לא יכול להיות דבר כזה, אתם מסכימים איתי עם זה, או לא?

אורלי לוי אבקסיס: הם רואים בנו חותמת גומי, אפילו תשובות אנחנו לא מקבלים.

נורית קורן: אדוני היושב ראש, אנחנו צריכים לעשות הצעת חוק כדי להכפיף את המפקחת על הביטוח לוועדה.

נורית קורן: זה לא יכול להיות שהם מוציאים ככה חוקים.

נורית קורן: והכי גרוע זה שמאשימים אותנו שאנחנו הלוביסטים של סוכני הביטוח.

נורית קורן: זה הדבר שהכי מרגיז אותי.

נורית קורן: זה לא ייתכן.

נורית קורן: יושבים פה גם לשכת עורכי הדין, הם גם סוכנים של סוכני הביטוח?

אלי אלאלוף: נורית, ברשותך - - -

נורית קורן: יושבים פה, אני רואה, נציגים של אנשים מבוגרים.

אלי אלאלוף: נורית, ברשותך, בואי נכבד את עצמנו ו - - -

נורית קורן: אני פשוט - - - אלי, זה מרגיז.

אלי אלאלוף: אני כל כך מכבד אותך באופן אישי, את יודעת, אבל בואי טיפה נוריד את הטון כדי שנדבר בצורה עניינית.

אלי אלאלוף: הדברים שלך הם ענייניים - - -

נורית קורן: זה ענייני.

אלי אלאלוף: אבל הטון, זה קשה להתרכז ולהקשיב.

אלי אלאלוף: בואו לא נהפוך את זה גם להתקפות אישיות - - -

נורית קורן: לא, זה פשוט חודש שלם אני רצה אחריהם.

אלי אלאלוף: יש לי שיטה, כשקשה לי בדיון אני מפסיק אותו.

אלי אלאלוף: אני לא רוצה להפסיק אותו, כי הדיון הוא כל כך חשוב ובאמת יש פה יוזמה ובאמת אני שייך לקבוצה שלא ידעה על הרפורמה הזו.

אוסאמה סעדי: זה מאוד חמור.

אלי אלאלוף: נכון.

אלי אלאלוף: נכון, אף אחד לא דאג להביא לנו את זה.

נורית קורן: לא רק שלא הביאו, גם עונים לי יום קודם, יום קודם לפני שהיא נכנסת לתוקף - - -

אלי אלאלוף: נורית היקרה, בבקשה, בואו נחזור לטון שמאפשר דיון ענייני.

נורית קורן: בסדר.

נורית קורן: אז לגבי מה שנעשה עכשיו, הם נתנו רפורמה שעוסקת רק בנושא של ניתוחים.

נורית קורן: הם לא נתנו מעבר לזה, הם לא נתנו דברים של מניעה, של אנשים שרוצים לבטח את עצמם בעניינים של מניעה, על ביקור רפואי שאפשר לקבל עוד דברים, תזונאית, כל הדברים שכן היו בדברים האלה.

נורית קורן: למה אני מדברת על כתב השירות?

נורית קורן: כתב השירות הוא נספח לפוליסה והוא ללא הצהרת בריאות, זה מאוד מאוד חשוב, כי כך אנשים שחולים יכולים להיכנס בדלת האחורית בתוך הביטוח והם לא מאפשרים את זה.

נורית קורן: זה לא מביא לסוכן הביטוח יותר עמלות, זה לא מביא לו, זה מאפשר לאנשים האלה לשפות את ההוצאות האלה.

נורית קורן: אנחנו יודעים כמה האוכלוסייה, גם הבוגרת, חולה.

אורלי לוי אבקסיס: לא הבנתי אותך, נורית.

נורית קורן: כתב שירות, אני פשוט מסבירה מה זה כתב שירות.

אורלי לוי אבקסיס: הבנתי מה את מסבירה, מי לא יכול להיכנס ומי כן יכול להיכנס?

נורית קורן: אנשים עם מוגבלות.

נורית קורן: למשל את רוצה לעשות עכשיו ביטוח, יש כאלה שעושים להם את הביטוח הרגיל של הניתוחים ואם את רוצה להוסיף עוד פרמטרים, למשל יש אנשים שיש להם ילדים עם מוגבלות והם רוצים לקבל אבחונים, הם רוצים לקבל טיפולים נוספים - - -

אורלי לוי אבקסיס: הם ישלמו פרמיה פי כמה?

נורית קורן: בכתב השירות הם יוכלו לעשות את זה וזה לא עולה הרבה כסף.

נורית קורן: לילדים זה לא עולה הרבה כסף.

נורית קורן: הבעיה היא אחרת, שאחר כך אתה צריך לעמוד בכל החוזרים האלה כדי לקבל.

נורית קורן: זאת בעיה רצינית מאוד.

נורית קורן: אז אני, כיושבת ראש השדולה של אנשים עם מוגבלות, יחד עם אילן גילאון וגם עם קארין אלהרר, אותי זה מדאיג שאי אפשר יהיה לבטח ילדים עם צרכים מיוחדים, שזה ממש חשוב.

נורית קורן: אני מוסיפה לפה את מה שחברי איציק שמולי אמר בקשר לאוכלוסייה הבוגרת, שהם בדרך כלל צריכים יותר טיפולים והם פשוט ייזרקו.

נורית קורן: מאיפה הם יוציאו את זה?

נורית קורן: מהכסף שאין להם?

נורית קורן: הם אפילו לא התייחסו לעניין של ועדת גרמן, שדיברה על שב"ן או פוליסה פרטית.

נורית קורן: כלומר כל מה שנעשה בתקשורת, הם הובילו קמפיין מצוין שדיבר רק על להוריד את ה-20% בתשלום, אבל הם לא נתנו פה עוד חלופות אחרות כדי שאנשים יוכלו לבטח את עצמם על דברים נוספים שאנשים רוצים.

נורית קורן: זהו.

נורית קורן: אני מאוד מקווה שאנחנו נוכל לטפל ברפורמה הזאת אפילו שהיא נכנסה, אולי הם קצת יעצרו אותה ויחשבו לפני שהם יריצו אותה ואז אנחנו נצטרך לרוץ אחרי הרבה מאוד אנשים בקופות החולים כדי לתקן אותה, כמו שקורה עכשיו ברפורמה בבריאות הנפש.

נורית קורן: והדבר הכי חשוב, אתם צריכים לטפל בכל הנושאים האלה של החוזרים ובעניין הזה שחברת הביטוח, מה שפורסם בערוץ 10 בשבוע שעבר, שחברות הביטוח שולחות לרופאים שלהם כדי שיגידו לאנשים 'לא מגיע לכם'.

נורית קורן: בזה אתם צריכים לטפל.

איציק שמולי: זה בדיוק אותו הדבר.

איציק שמולי: שם הם עושים את זה במבחני הסיעוד, פה זה עם זה.

איציק שמולי: בן אדם מקבל התקף לב ואומרים לו 'לא קיבלת התקף לב'.

נורית קורן: ויש מפקחת על הביטוח שמאפשרת את זה.

איציק שמולי: נדמה לך שקיבלת התקף לב, זה לא היה התקף לב.

נורית קורן: לך תוכיח.

נורית קורן: תודה רבה.

סופה לנדבר: מישהו יכול להציג לנו את התוכן של הרפורמה?

אלי אלאלוף: אני שאלתי - - -

סופה לנדבר: אנחנו מדברים סרק.

נורית קורן: לא סרק, ממש לא סרק.

נורית קורן: אנחנו יודעים במה מדובר.

אלי אלאלוף: אני לא מסכים שנדבר אחד על השני.

נורית קורן: אנחנו יודעים במה מדובר.

סופה לנדבר: מובן שאתם יודעים הכול, אבל אני לא יודעת, אז אני רוצה - - -

אלי אלאלוף: לא, אני לא יודע, אני מודה, אני כמוך, לא יודע כלום.

סופה לנדבר: אז אני לא יודעת, אני רוצה לשמוע.

אוסאמה סעדי: אדוני היושב ראש, אנחנו הצענו והגשנו את הדיון המהיר הזה, ביחד עם חבריי שמולי ונורית, ואם אני אחרי, כמה?

אוסאמה סעדי: שמונה חודשים אנחנו בכנסת?

אוסאמה סעדי: תשעה חודשים?

אוסאמה סעדי: 1 באפריל, אני רואה את חברתי נורית קורן יוצאת מהכלים, פעם ראשונה שאני רואה אותה ככה מתרגזת, אז כנראה באמת הנושא בוער בליבה ובעצמותיה ובאמת הנושא הזה מאוד מאוד חשוב.

אוסאמה סעדי: אני אתחיל, אדוני היושב ראש, בכך שלא יכול להיות שתיעשה רפורמה בהיקף כזה וכבוד היושב ראש לא מכיר את הרפורמה הזו.

אוסאמה סעדי: אנחנו, חברי הכנסת, רק בהגינות אני אומר שתודה לחבר הכנסת שמולי שהסב את תשומת לבנו לנושא הזה והגשנו ביחד את הדיון המהיר הזה.

אוסאמה סעדי: לא יכול להיות שלא יתקיים דיון מעמיק בטרם ייכנס לתוקף.

אוסאמה סעדי: כל האזרחים במדינה היום ראו, ה-1 בפברואר, אבל איך שאמר שמולי, אם אנחנו עכשיו נעשה סקר, עיתונאי ירים טלפון לשרים, כולם ייכשלו במבחן.

אוסאמה סעדי: חברי כנסת, רובנו ניכשל במבחן הזה.

אוסאמה סעדי: זה לא יכול להיות שרפורמה כזאת יסודית ומשנה סדרי עולם וסדרי בראשית בתחום ביטוח הבריאות, אי אפשר שככה ביום בהיר אחד נקבל שנכנסה רפורמה.

אוסאמה סעדי: למה לא שיתפתם אותנו בנושא הזה?

אוסאמה סעדי: שמעתם גם את חברי הכנסת?

אוסאמה סעדי: עשיתם ימי עיון בטרם - - - למה בדיעבד לבוא ולתקן, אדוני היושב ראש, את הדברים שאז התגלו ו - - - אני אישית, יש לי ביטוח בריאות ויש לי גם - - -

אלי אלאלוף: אתה חושב שיש לך.

<שרונה פלדמן: אדוני חבר הכנסת, כמה ביטוחי בריאות יש לך?

<שרונה פלדמן: אתה יודע?

אוסאמה סעדי: לא יודע, אולי ארבעה-חמישה.

<שרונה פלדמן: אתה יודע מה יש לך בשב"ן?

<שרונה פלדמן: אולי יש לך שתיים-שלוש פוליסות?

נורית קורן: תלוי באיזה משרדים הוא עבד.

אוסאמה סעדי: לא, אז אני אומר, כל הזמן מחתימים אותי.

<שרונה פלדמן: אתה רק משלם.

אוסאמה סעדי: ואומרים לי 'יש השתלות וניתוחים וחוות דעת' ומה מו - - -

סופה לנדבר: וכאשר אתה מגיע אין לך כלום.

אוסאמה סעדי: עד עכשיו לא נזקקתי, אני מקווה גם שלא אזדקק.

אוסאמה סעדי: אבל גם יש לי ביטוח משלים בקופת חולים, שגם שם אני משלם עבור המשפחה בערך 300 או 400 שקל בחודש.

אוסאמה סעדי: אז מה זה?

אוסאמה סעדי: כל העניין הזה, אז אומרים 'אנחנו רוצים לפשט', בסדר, תפשטו, יש דברים בסיסיים, אבל גם יש מעבר.

אוסאמה סעדי: כולם היום רוצים לעשות את ניתוחי ההשתלות ואת המחלות הקשות ואני רואה שבפוליסה האחידה הזאת הבסיסית זה לא קיים.

אוסאמה סעדי: לכן אני אומר, היה מן הראוי, משרד האוצר הנכבד, זה בסדר שאתם עושים לפחות פוליסה בסיסית, אבל יש את האזרחים הוותיקים, יש את כל אלה שאנחנו משלמים כבר במשך שנים.

אוסאמה סעדי: אני כבר 15 שנה משלם, מה יקרה עם הביטוחים שעשיתי גם עם חברות הביטוח, ואני לא רוצה להגיד איזה חברות, וגם בקופת חולים, ואני לא רוצה להגיד באיזה קופת חולים.

אוסאמה סעדי: אנשים משלמים המון כסף ומגיע לנו, האזרחים, וגם אנחנו, חברי הכנסת שמייצגים את האזרחים, אם ישאלו אותנו היום על הרפורמה הזאת אנחנו לא יודעים לתת תשובות.

אוסאמה סעדי: היה מן הראוי, רפורמה כזאת, שתביאו אותנו, חברי הכנסת, ליום עיון, בטרם, לפני חודש, לפני חודשיים, כשזה עדיין - - -

נורית קורן: אבל אנחנו לא בלופ שלהם, היא לא באה בכלל.

אוסאמה סעדי: אבל לא סופרים אותנו.

אוסאמה סעדי: לא סופרים אותנו וזה לא בסדר ואנחנו לא ניתן לכם את זה.

נורית קורן: צריך לעשות הצעת חוק, להכפיף את המפקחת לוועדה הזו.

נורית קורן: זה מה שצריך לעשות ואנחנו נעשה את זה.

אלי אלאלוף: גב' לנדבר, את רוצה רשות דיבור?

סופה לנדבר: לא, אני רוצה לשמוע.

סופה לנדבר: אתה יודע, מניסיון שלי לפעמים מכניסים את הדברים שאחר כך אתה אומר 'איך הכניסו את הדברים האלה?' אבל הכניסו.

סופה לנדבר: אז אמרו, כתבו באותיות קטנות או אותיות גדולות, או לא בהיר, אבל אני אומרת, אני רוצה לשמוע, להבין ואחר כך לדבר.

אלי אלאלוף: בבקשה, אורלי.

אורלי לוי אבקסיס: אני אתחיל את הדברים אחרת .

אורלי לוי אבקסיס: קודם כל אני מברכת שבאים ורוצים לעשות סדר באותם ביטוחי בריאות שהם די, בוא נאמר, הציג חבר הכנסת איציק שמולי את האבסורדים הקיימים וברגע שבא באמת אותו לקוח לממש, כי קרה לו הנורא מכול, מה שאותם סוכנים, נורא מפחידים אותנו, אני רוצה להגיד לך, בכל לידה שלי, איך שאני יורדת מבית החולים אני מקבלת טלפונים מאלף ואחד סוכנים עם הפחדות מטורפים, כשההורמונים הם גם ככה, זה כשאתה בודק את הילד או את הילדה כל שתי דקות אם הם נושמים ועם כל הקטסטרופות הכי גדולות, אבל כשבאים לממש וקרה הנורא מכול, מה שהם הפחידו אותך לגביו, אין לך את מי לתבוע.

אורלי לוי אבקסיס: אין לך מענה.

אורלי לוי אבקסיס: עכשיו באים לעשות סדר, כשהסדר הזה נדרש, אבל כשבאים לעשות את הסדר, אני חייבת לומר שבשם הרפורמה, הרפורמה היום היא חזות הכול, באים ואומרים רפורמה ואותו שר או ראש רשות או ממונה על משהו כביכול פה הוא קונה את עולמו.

אורלי לוי אבקסיס: ברפורמה הזו השאירו כמה לאקונות שהם אבסורדים, ואני תיכף אחדד את זה עם פניית ציבור שנמצאת אצלי.

אורלי לוי אבקסיס: כל הנושא של הביטוח הסיעודי, שאנחנו כולנו פה חברים במאבק על תיקון העוול, מי שיצר את הנקודה שבה חברות הביטוח יכולות באופן חד צדדי להודיע על ביטול כאשר אתה כבר לא רווחי ואתה צעד אחד מלממש את הזכאות שלך, מוציאים אותך החוצה באישור של המפקחת על הביטוח, והיום כשבאים לתת לך את הפתרון, הפתרון לא כולל, לא הכנסה של היד לכיס, לא של האוצר ולא של חברות הביטוח.

אורלי לוי אבקסיס: ומפעילים את זה על אותו אחד מסכן, שתאמין לי, הוא צריך מורה נבוכים רק כדי להבין מה קורה בפוליסות האלה.

אורלי לוי אבקסיס: מה שקורה, עכשיו אני אתן לכם רק דוגמאות קטנות לאבסורד הגדול בשם הרפורמה, שהוא מנציח ואולי מחריף את המצב.

אורלי לוי אבקסיס: בכל רגע נתון יכולה חברת הביטוח להעלות עד 20%.

אורלי לוי אבקסיס: תבין, זה יכול להיות 19.9% ואז המפקחת לא מתערבת.

אורלי לוי אבקסיס: רק כשזה עובר את הרף של 20% היא תתערב, הוא יצטרך לקבל את האישור שלה.

אורלי לוי אבקסיס: היום באיזה מצב שאתה רוצה חברות הביטוח יכולות להעלות את המחיר.

אורלי לוי אבקסיס: אתם יוצרים לאקונה אחרי שאנחנו הצבענו על הלאקונה בפרק של הביטוח הסיעודי הקולקטיבי.

אורלי לוי אבקסיס: אתם לא נורמלים, תלמדו את החומר, תעשו, תריצו דוגמאות, תבדקו, תעשו איזה תוכנה, מה קורה היה ו-.

אורלי לוי אבקסיס: עוד נקודה שלא הסדירו אותה, המבוגרים היום משלמים פי 12, גם ברפורמה, מהצעירים.

<שרונה פלדמן: גם היום.

אורלי לוי אבקסיס: אז מה תיקנתם?

אורלי לוי אבקסיס: אתם באים לתקן, אז במה?

<שרונה פלדמן: תנו לנו לדבר.

אלי אלאלוף: לא ביקשת.

אורלי לוי אבקסיס: במה התקנה שלכם?

אורלי לוי אבקסיס: אני רוצה לתת לך עוד דוגמה, אדוני היושב ראש, על כך שאני לא מאמינה ברגולטור הזה.

אורלי לוי אבקסיס: הוא לא עושה את תפקידו, מישהו צריך להעניש אותו.

אורלי לוי אבקסיס: אני לא יודעת, צריך ליצור מנגנון חדש.

אורלי לוי אבקסיס: מה שקורה פה הוא אבסורד.

אורלי לוי אבקסיס: יש לי פה פנייה של זוג קשישים בני 80 פלוס.

אורלי לוי אבקסיס: כמה הם משלמים היום ביטוח?

אורלי לוי אבקסיס: 2,300 שקל בחודש.

אורלי לוי אבקסיס: אבל הם אומרים 'אנחנו לא יכולים להפסיק את זה, כי הפחד, שילמנו עשרות שנים'.

אורלי לוי אבקסיס: עכשיו, אם אתה חושב שרק עכשיו זו הפנייה שלהם, אדוני היושב ראש, אני אספר לך ואני אתן לך דוגמאות.

אורלי לוי אבקסיס: המצב של היום שאנחנו נאלצים לשלם 2,300 שקל בחודש, סכום זה הוא בלתי אפשרי עבורנו.

אורלי לוי אבקסיס: הם פנו לאגף שוק ההון, מה אגף שוק ההון אומר להם אחרי שחברות הביטוח אומרים להם 'לא, ככה זה, יש לכם בעיה, אתם יכולים לבטל את הביטוח'.

אורלי לוי אבקסיס: הם לא רוצים לבטל את הביטוח כי הם אוטוטו במצב שהם יצטרכו את הביטוח ששילמו עליו עשרות שנים.

אורלי לוי אבקסיס: מה עושים שם?

אורלי לוי אבקסיס: עידו אמיר, היחידה לפניות הציבור, הם מצטטים להם את התשובה של חברות הביטוח, אדוני היושב ראש, לא בודקים ולא כלום.

אורלי לוי אבקסיס: ואני אקח אתכם אחורנית, כבר ב-2013 העלו להם אתה מחיר ל-1,600 שקל.

אורלי לוי אבקסיס: הם פונים למפקח.

אורלי לוי אבקסיס: אדוני היושב ראש, זה חשוב.

אלי אלאלוף: את נותנת רעיונות - - -

<קריאה: בסדר, זכותם גם להעלות את הביטוח הסיעודי, זה חלק מאותו העניין.

אורלי לוי אבקסיס: בני 70 ומשהו.

אורלי לוי אבקסיס: אני אעביר לכם את הכול, כי גם אני פניתי אליכם, אני גם מחפשת תשובות.

אורלי לוי אבקסיס: הם פנו אליהם בשנת 2012, הם פונים בשאלה, עוד הפעם, הם בני 70 ומשהו, היום הם כבר מעל 80 והם אומרים 'איך הסכום הגיע ל-1,600 שקל?

אורלי לוי אבקסיס: איך הגיע?' מה אומרים להם 'החברה פעלה כראוי'.

אורלי לוי אבקסיס: הם מצטטים, מותר להם להעלות עד 20.

אורלי לוי אבקסיס: בשנה הבאה הם יכולים להגיע ל-5,000 שקל.

אורלי לוי אבקסיס: אני לא יודעת מי שומר על מי.

אורלי לוי אבקסיס: מה תפקידו של הרגולטור.

אורלי לוי אבקסיס: מה, איזה תשובה אני יכולה לתת?

אורלי לוי אבקסיס: זה שאומרים לנו שיש מפקח זה בולשיט, למה?

אורלי לוי אבקסיס: כי זה יוצר איזה שהיא תמונת מצב - - - ותסלחו לי על המילים שאני בוחרת, אבל זה פיקציה כי אם אתה נותן את האופציה להעלות עד 20%, או מעל 20% הם רק צריכים את האישור של המפקחת, מי המטומטם, איזה חברת ביטוח מטומטמת תעלה את זה ב-20% פלוס?

אורלי לוי אבקסיס: יותר מזה, כל שנתיים - - - כל שנתיים אפשר להעלות עד 20%?

נורית קורן: כל שנתיים זה נפתח מחדש.

אורלי לוי אבקסיס: כל שנתיים הם יכולים להעלות עד 20%?

איציק שמולי: הם התחילו בגיל 40, בגיל 55 אנשים - - -

אורלי לוי אבקסיס: תסלח לי, זה כבר לשלם, אני לא יודעת מה, אבל זה מטורף, זה כבר משכורת חודשית יכול להגיע בסוף תקופה.

אורלי לוי אבקסיס: הצעירים, מפתים אותם כדי שהם ייכנסו למערכת, הם משלמים איקס, המבוגרים משלמים איקס כפול 12.

אורלי לוי אבקסיס: עכשיו, זה יגיע לגיל המבוגר, אבל היום מפתים אותם כדי להיכנס לסיפור הזה.

אורלי לוי אבקסיס: אני רוצה לומר עוד כמה דברים.

אורלי לוי אבקסיס: על פניו נדמה שבתחילה יש פה איזה כיוון טוב, כי באמת יש כל מיני קישוטים מיותרים בביטוחים האלה.

אורלי לוי אבקסיס: יש קישוטים שהם לא רלוונטיים, יש דברים שמבלבלים אותך כאילו זה משהו שאתה תצטרך, אבל הלכה למעשה מגלים שלא צריכים חלק מהאקסטרות האלה שמופיעים לנו, שכדי לייצר אותם אני לא יודעת מה צריך לקרות, איזה אירוע שמימי ממש.

אורלי לוי אבקסיס: אבל מה שאנחנו רואים עכשיו זאת רפורמה שהכוונות שלה טובות, היא מלאה בחורים יותר מגבינה שוויצרית, אתם לא נותנים את דעתכם אחרי הפדיחה שהייתה לכם עם הסיעוד הקולקטיבי, אתם לא צופים פני באות, העיקר אתם רצים במין ריצת אמוק מסוימת ואתם אומרים 'אנחנו כמפקחים נוטלים את זכות הבחירה מאותו מבוטח כי אנחנו יודעים יותר טוב ממנו', וכשאני מסתכלת על הרפורמה, או על פניו על מה שאני חושבת שאני מבינה כרפורמה, אתם לא מבינים יותר טוב ממנו.

אורלי לוי אבקסיס: אתם יוצרים עיוות שאותו מבוטח ישלם עליו בדיוק מה שמשלמים אותם מבוטחים שהפקרתם אותם לידיים של חברות הביטוח.

אורלי לוי אבקסיס: כשמגיעים אליי למשרד ובאים ואומרים לי 'אני נורא מצטער, אני פעלתי על פי חוק'.

אורלי לוי אבקסיס: הם פעלו על פי חוק, נכון, על פי חוק מעוות שהביאה הממשלה הזאת.

אורלי לוי אבקסיס: לא זאת, הממשלה הקודמת, אבל עכשיו הממשלה הזו מביאה חוק מעוות 2, רפורמה מעוותת.

אורלי לוי אבקסיס: ואז יגידו חברות הביטוח 'אנחנו עובדים לפי החוק', אבל מי מופקר?

אורלי לוי אבקסיס: ומי דואג לאזרח הקטן?

אורלי לוי אבקסיס: ובעיקר כאשר הוא מגיע למצב שבו הוא צריך את העזרה.

אורלי לוי אבקסיס: יש טעם לעשות רפורמה, כי כל הנושא הזה הוא פרוץ.

אורלי לוי אבקסיס: יש פה מין בליל של דברים, שכל אחד, כשמדובר בבריאותו או בבריאות הילד שלו או האבא שלו, הוא ירצה להוסיף את האקסטרות על האקסטרות על האקסטרות.

אורלי לוי אבקסיס: בינינו, חלקם אפילו אי אפשר ליישם גם אם רוצים.

אורלי לוי אבקסיס: אבל המורה שצריך לקחת אותו יד ביד ולהראות לו מאיפה, הוא בעצמו טומן לו מלכודות.

אורלי לוי אבקסיס: אם הוא נותן לחברות להעלות כל שנתיים עד 20%, אתם לא רק מפקירים אותו, אתם מגישים אותו כצאן לטבח.

אורלי לוי אבקסיס: אתם מעלים אותו לקורבן ואתם אומרים 'וואלה, העיקר אני אחתום פה, עשיתי רפורמה'.

אורלי לוי אבקסיס: זו לא רפורמה בשלה.

אורלי לוי אבקסיס: יותר מזה, יש דברים נוספים שאולי אנחנו כן נצטרך לתת את דעתנו עליהם, אבל המבוגרים כבר מופקרים עוד פעם.

אורלי לוי אבקסיס: אני כן הייתי רוצה תשובה בנוגע לאותה פנייה של זוג הקשישים האלה, בני 80 ומשהו, שמשלמים את כל הביטוח הלאומי שלהם לחברת ביטוח ליום שחור, כשאתם בתשובות שלכם מצטטים את חברות הביטוח.

אורלי לוי אבקסיס: תאמינו לי, זה לא הגיוני, זה פשע.

אורלי לוי אבקסיס: אתם משת"פים, אני לא יודעת של מי, בטח לא שומרים על האינטרס של האזרח הקטן.

אורלי לוי אבקסיס: אבל אף אחד לא נותן את הדין, אף אחד גם לא מואשם, גם בקטסטרופה של הסיעודי הקולקטיבי אף אחד לא נתן את הדין.

אורלי לוי אבקסיס: גם כנראה זה מה שיקרה פה.

אורלי לוי אבקסיס: חוץ מהאזרח הקטן, מהמבוטח, כולם ייצאו בסדר.

אלי אלאלוף: חברת הכנסת אורלי לוי לא קוראת בין השורות לפעמים.

אורלי לוי אבקסיס: סיימתי.

אלי אלאלוף: יש דברים שבאמת, יש החלטות שהתקבלו.

אלי אלאלוף: את יודעת את זה.

אורלי לוי אבקסיס: מכניסים יד לכיס, לא רק של המבוטח?

אלי אלאלוף: לא, אני אומר, בנושא הרפורמות הנדרשות באגף שוק ההון יש - - -

אורלי לוי אבקסיס: כן, הבנתי.

אלי אלאלוף: הם לא במקרה.

אלי אלאלוף: ההמלצות כרגע, היישום שלהן, הן לא מנותקות מפשלות מסוימות.

אלי אלאלוף: גם אני אוהב מדי פעם להשתמש במילה לא פרלמנטרית ולא אקדמית, אבל זו מילה שאני מבין.

אלי אלאלוף: אני מבקש מהחברים שלי לתת לנציגת אגף שוק ההון להסביר לנו.

אלי אלאלוף: שרונה פלדמן תסביר לנו עם מצגת, שתיקח כמה זמן, בבקשה?

<שרונה פלדמן: אם ייתנו לי לדבר בלי הפרעות, איזה רבע שעה.

סופה לנדבר: אדוני היושב ראש, לפני המצגת.

סופה לנדבר: הכינו לנו איזה שהוא חומר שאנחנו יכולים לקבל?

<שרונה פלדמן: לא, אני מציע את זה פה.

אלי אלאלוף: את רוצה את המצגת?

נורית קורן: שרונה, אני רק מתנצלת שאנחנו כועסים עלייך, אבל את מייצגת פה משהו.

נורית קורן: אם היא הייתה יושבת פה, וחבל שהיא לא יושבת פה - - -

<קריאה: בגלל זה היא לא יושבת פה.

נורית קורן: ברור.

אלי אלאלוף: רחל עזריה, תעזרי לי, את חברה שלי.

<שרונה פלדמן: רק לפרוטוקול, שרונה פלדמן, אני אחראית על תחום הבריאות והסיעוד באגף שוק ההון באוצר.

<שרונה פלדמן: אדוני היושב ראש, אני דווקא שמחה שחברי הכנסת דיברו קודם כי לדעתי נתנו מענה לרוב הטענות שהעליתם.

<שרונה פלדמן: כמובן שעבודתנו לא הסתיימה ועוד עבודה רבה לפנינו - - -

נורית קורן: אז אם היא לא הסתיימה למה אתם יוצאים ברפורמה?

<שרונה פלדמן: עבודתנו לא הסתיימה, כי יש עוד הרבה דברים להסדיר.

<שרונה פלדמן: יש חלק שאנחנו מסדירים.

<שרונה פלדמן: אחת הרפורמות החשובות, לדעתי, בתחום הבריאות והסיעוד שנכנסת לתוקף היא היום.

<שרונה פלדמן: אבל לפני כן אני רוצה להגיד, לפני שאני מתארת את הכשלים, רק מבנה של שוק ביטוחי הבריאות, חברת הכנסת לוי דיברה על זה שברגע שהיא יוצאת מבית החולים כבר עט עליה סוכן ביטוח, שאומר לה שהיא חייבת לקנות לילדים שלה ומתחילים, זו אחת הבעיות בביטוחים, שהם מורכבים בכלל, אבל בביטוחי בריאות בפרט, שאנשים לא קונים משיקולים והחלטות רציונליות.

<שרונה פלדמן: הציבור פוחד.

<שרונה פלדמן: כשמדובר בבריאות של בני המשפחות שלנו, של הילדים שלנו, אנחנו קונים עוד ועוד.

<שרונה פלדמן: אני בטוחה שכל אחד מהאנשים שאני אשב איתם כאן ואני אתחיל להציע להם כיסוי אחד, הם ייצאו עם חבילה של כיסויים, הם יחשבו שהם מוגנים ואין להם מושג מה הם קונים.

<שרונה פלדמן: דיבר חבר הכנסת סעדי אוסאמה, על זה שיש לו, הוא העיקר חותם על פוליסות, זה המצב.

<שרונה פלדמן: המטרה של הרגולטור זה לא לפגוע בזכות הבחירה של המבוטחים, לסייע להם ולתת להם כלים.

<שרונה פלדמן: אדם שרוצה לבזבז את כספו רשאי לעשות את זה, אבל כשהוא קונה ביטוח בריאות שיקנה ביטוח בריאות שיסייע לו, שיגן עליו, ואין צורך לקנות עוד ועוד ועוד ועוד ביטוחים שנותנים בדיוק את אותו דבר, אם יש רק פסיק אחד שונה בין פוליסה לפוליסה.

<שרונה פלדמן: ועוד מילה אחת, התייחסה חברת הכנסת קורן, דיברת על כתבי שירות.

<שרונה פלדמן: זה לא חלק מהרפורמה הזאת, זה חוזר שהמפקחת פרסמה לפני כמה חודשים.

<שרונה פלדמן: רק נסביר מה זה כתבי שירות, אמרת, זה נלווים לפוליסה, למשל אני אתן לכם דוגמה לכתב שירות, שמישהו בא ומנקה לך את ארון התרופות.

<שרונה פלדמן: על זה גובים כסף, גם חברת הביטוח, גם סוכן הביטוח מקבל כסף, אין אף מימושים לכתב שירות כזה ואת זה אנחנו לא נאשר.

<שרונה פלדמן: אם מישהו רוצה לקנות את זה, שיילך ויקנה בשוק העצמאי, יש הרבה מכונים.

<שרונה פלדמן: זה בכלל לא ביטוח, זה לא ביטוח, הוא רשאי לקנות את זה.

<שרונה פלדמן: או אם הוא רוצה, שמישהו יילך לבית מרקחת ויביא לו תרופה.

נורית קורן: כמה זמן זה היה קיים עד שבאתם לתקן?

<שרונה פלדמן: אנחנו עובדים על הנושא הזה של כתבי שירות המון זמן וזה היה צריך לעבור תהליך חקיקה שהסתיים לאחר ארבע שנים שהיינו בכנסת ואז הסדרנו את זה.

<שרונה פלדמן: בואו נדבר קצת על ביטוחי בריאות.

<שרונה פלדמן: שוק ביטוחי הבריאות.

<שרונה פלדמן: רק אני רוצה מילה לגבי המבנה של ביטוחי הבריאות.

<שרונה פלדמן: יש לנו את מערכת הבריאות הציבורית, שיש פה הרבה טענות כלפיה, אבל עובדתית היא אחת מהמערכות הטובות בעולם.

<שרונה פלדמן: תמיד יש מה לשפר, אבל זו העובדה.

<שרונה פלדמן: יש לנו את הביטוחים המשלימים של קופות החולים, יש פה נציגים של קופת חולים, חלק מהכיסויים שדיברה עליהם חברת הכנסת קורן קיימים בביטוחים המשלימים בקופות החולים בהרבה יותר זול.

<שרונה פלדמן: אז יש את הביטוחים המשלימים של קופות החולים, שכמעט 75%-80% מהאוכלוסייה מבוטחים בהם.

<שרונה פלדמן: ניתן להצטרף אליהם ללא חיתום, ללא בדיקה של מצב רפואי.

<שרונה פלדמן: ובנוסף, ברובד השלישי יש את הרובד שמוכרות חברות הביטוח, שבחלקו הוא נותן כיסויים שהם תחליפיים, מוספים או משלימים למה שנמכר הן בסל הבריאות והן בביטוחים המשלימים של קופות החולים.

<שרונה פלדמן: אז באיזה שוק אנחנו ניצבים היום.

<שרונה פלדמן: שימו לב, זה המצב של נתחי השוק של חברות הביטוח, בענף של הוצאות רפואיות.

<שרונה פלדמן: זה ענף שמתייחס לניתוחים, תרופות, השתלות.

<שרונה פלדמן: הוא לא מדבר על ביטוח סיעודי או ענפים אחרים, רק על הוצאות רפואיות.

<שרונה פלדמן: סך הכול הציבור משלם לחברות הביטוח בשנה, זה מה שהיה ב-2014, כ-3 מיליארד שקל.

<שרונה פלדמן: מתוך זה 1.8 מיליארד שקל אלה כספים שהולכים לביטוחי הפרט, לא הביטוחים הקבוצתיים שהמעסיקים עושים לנו, למשל, או כל מיני ארגונים, אלא כסף שאנחנו משלמים לחברות הביטוח באופן פרטי.

אלי אלאלוף: כיוזמה פרטית, כיוזמה אישית?

<שרונה פלדמן: כן, כשסוכן בא אליך ומוכר לך פוליסה, או כשאתה מתקשר ישירות לחברת הביטוח.

<שרונה פלדמן: 1.8 מיליארד שקל, ואנחנו מדברים על ניתוחים, שזה בחירה של רופא, שהיא קיימת, אגב, גם בשב"נים, בביטוחים המשלימים של קופות החולים.

אורלי לוי אבקסיס: אבל קופות החולים, נתנו להם אישור לקופות גם במשלימים לעשות התקשרויות עם מספר מסוים, גם הגבלנו אותם מול כמה רופאים הם יכולים - - -

<שרונה פלדמן: זה הסדר ההחזר, נדבר עליו.

אורלי לוי אבקסיס: שנייה.

אורלי לוי אבקסיס: הוא קיים בביטוחים המשלימים, אבל הוא לא קיים בהיקף גדול, כי אנחנו כמחוקקים צמצמנו לו את זה.

<שרונה פלדמן: נדבר על הסדר החזר, לא צמצמנו וחוק ההסדרים חל גם על חברות הביטוח וגם על קופות החולים.

<שרונה פלדמן: הוא ייכנס לתוקף ב-1 ביולי, כפי שקבעה הכנסת.

<שרונה פלדמן: אז בעצם אנחנו רואים תמונת שוק, שיש חברה אחת שמחזיקה כמעט 40% משוק ההוצאות הרפואיות.

<שרונה פלדמן: סך הכול שלוש חברות מחזיקות ב-75% מהשוק הזה.

<שרונה פלדמן: תראו כמה השוק הזה ריכוזי.

<שרונה פלדמן: אם אנחנו הולכים לארבע חברות זה כבר 87%.

<שרונה פלדמן: זו תמונת המצב של שוק ביטוחי הבריאות.

אלי אלאלוף: כשאת אומרת 'הכנסת החליטה' - - -

<שרונה פלדמן: בחוק ההסדרים.

אלי אלאלוף: בחוק ההסדרים הנוכחי?

<שרונה פלדמן: כן, האחרון, וזה ייכנס לתוקף ב-1 ביולי.

<שרונה פלדמן: אם תרצו, אני אתייחס לזה, אני אסביר על ההסדר החזר.

<שרונה פלדמן: זה לא חלק מהרפורמה שנכנסת לתוקף היום.

<שרונה פלדמן: אם אנחנו מדברים על המצב של כספי המבוטחים, אז אנחנו רואים, עשינו לכם פה הבחנה בין ביטוחי הפרט לביטוחים הקבוצתיים, מתוך כל שקל בביטוחי פרט שאדם משלם לחברת הביטוח, שימו לב, בערך 40% הולך למבוטח.

<שרונה פלדמן: מה זה שיעורי הנזקים שאתם שומעים על זה הרבה?

<שרונה פלדמן: זה בעצם כמה מתוך כל שקל שאני משלמת חוזר אליי כתשלום תביעות.

<שרונה פלדמן: 60% בערך מהכספים שאנחנו משלמים הולכים לסוכני ביטוח, לחברות הביטוח, למרווחים, להוצאות הקמה, להוצאות חיתום, להוצאות.

<שרונה פלדמן: זה לא משנה כרגע איך הולכת החלוקה.

אורלי לוי אבקסיס: איך הרפורמה מתקנת את זה?

<שרונה פלדמן: אנחנו נתייחס לזה.

<שרונה פלדמן: בשביל זה אנחנו כאן, נענה לכם על כל השאלות.

<שרונה פלדמן: אם אדוני ירצה עוד דיון, בשמחה.

<שרונה פלדמן: זה המצב של ביטוחי פרט.

<שרונה פלדמן: כמובן שיש את התירוצים, הוצאות, 'אנחנו מבטיחים לכם את העתיד', 'החברה לא יכולה, לא יודעת, אז היא צריכה לקחת מרווחים כי הפרמיה היא קבועה'.

<שרונה פלדמן: נדבר גם על העניין הזה של עד כמה היא מובטחת.

<שרונה פלדמן: אגב, הביטוחים הקבוצתיים, אותם הביטוחים שאנחנו עושים באמצעות המעסיקים שלנו, שהם באמת מתחדשים חדשות לבקרים, זה לא ביטוח סיעודי, תיכף נדבר על ביטוח סיעודי, זה שונה לגמרי.

<שרונה פלדמן: ביטוחי הבריאות, אתם רואים שזה - - -

איציק שמולי: אבל גם שם ההחזר של הפרט הוא נמוך והקבוצתי הוא מאוד גבוה.

<שרונה פלדמן: אנחנו מדברים על זה.

<שרונה פלדמן: מצב שבקבוצתי אתה מגיע ל-80 - - -

<קריאה: בקבוצתי כמעט כל הכסף חוזר למבוטחים.

<שרונה פלדמן: ב-2014 - - -

איציק שמולי: אז אני שואל למה המוטיבציה שקיימת כאן לא קיימת אצלכם בביטוח הסיעודי קבוצתי.

<שרונה פלדמן: בסיעודי קבוצתי, גם הוועדה קיבלה נתונים, זה מעל 90% בביטוח סיעודי קבוצתי.

אורלי לוי אבקסיס: אני אגיד לך, כי בביטוח קבוצתי הפרמיה היא יותר נמוכה ולכן אם היה אירוע אז כסף גדול יותר יוצא לזה ביחס לפרמיה.

<שרונה פלדמן: לא, פשוט גובים פחות מרווחים.

אורלי לוי אבקסיס: יש שם את - - - אז יכולים לבוא עכשיו ולהגיד לך חברות הביטוח 'תקשיבו, אני צריך לשלם על הקבוצתי באיזה שהוא אופן, להבטיח את זה, ולכן אני מבטיח את זה בפרט'.

אורלי לוי אבקסיס: רשת הביטחון שלי לקבוצתי זה הפרט.

אורלי לוי אבקסיס: השאלה איך מאזנים את זה.

<שרונה פלדמן: בקבוצתי יש בעל פוליסה שמייצג את הקבוצה ויש לו כוח מיקוח מול חברת הביטוח.

<שרונה פלדמן: הביטוח לא מובטח לאורך שנים ולכן עושים תמחור מחדש כל קבוצה.

<שרונה פלדמן: כיוון שמדובר בביטוחי בריאות, שזה רובד שלישי, אנחנו לא מדברים על ביטוח סיעודי, וביטוחי בריאות זה ביטוחי סיכון, אז אנחנו מדברים על מצב שבו רוב הכסף, הפרמיה - - -

אורלי לוי אבקסיס: זה מאוד דומה, כי ככל שאתה מתבגר המצב הבריאותי שלך הולך ומחמיר ולכן הסיבה שבגינה תזדקק למימוש הפוליסה היא גיל.

<שרונה פלדמן: אבל הפרמיה היא נמוכה יותר.

<שרונה פלדמן: החברה גובה פחות כסף כי יש מישהו שנושא ונותן בעבור המבוטחים.

<שרונה פלדמן: היא גובה פחות כסף ולכן - - -

אורלי לוי אבקסיס: בגלל שזה קבוצת רכישה.

אורלי לוי אבקסיס: דומה לקבוצת רכישה.

<שרונה פלדמן: נכון, ולכן כשהמבוטח הפרט עומד לבדו מול חברת הביטוח, אנחנו, המפקח על הביטוח, צריכים לדאוג לו וזה מה שאנחנו עושים.

אורלי לוי אבקסיס: דאגתם לקולקטיב, כן.

אורלי לוי אבקסיס: אם זה הזה שלכם, אנחנו בבעיה.

<שרונה פלדמן: נמשיך.

<שרונה פלדמן: אז בעצם מה המצב כיום.

<שרונה פלדמן: אנחנו מדברים על מצב שבו יש שלושה רבדים.

<שרונה פלדמן: אנשים קונים עוד ועוד ביטוחים, מדוע?

<שרונה פלדמן: כי השוק הוא לא תחרותי.

<שרונה פלדמן: אין אפשרות להשוואה.

<שרונה פלדמן: אם אנחנו מדברים על פוליסות ניתוחים, בלמעלה מ-90% פוליסות הניתוחים שאתם קונים, הן פרט והן קבוצתי, הן דומות.

<שרונה פלדמן: נותנים את אותו כיסוי, אפשר להרבות במילים ואפשר לקשט, זה אותו כיסוי בדיוק.

<שרונה פלדמן: כשאנחנו עשינו את הפוליסה האחידה, אמרו לי, למה אתם עושים פוליסה אחידה?

<שרונה פלדמן: הפוליסות הן אחידות כבר.

<שרונה פלדמן: אבל המבוטחים לא יודעים את זה ויבואו אליכם ויגידו לכם 'לא, פה יש לך פיצוי בגין הידבקות מאיידס אגב ניתוח', אני לא יודעת מתי זה קרה ב-40 השנה האחרונות, 'ופה יש לך כיסוי לאמבולנס אם אתה מתאשפז', שזה כיסוי שקיים בסל הבריאות.

<שרונה פלדמן: ויש כל מיני חריגים שהורדנו אותם ולכן הן דומות.

<שרונה פלדמן: ה-10% האלה זה בעצם המסיחים.

<שרונה פלדמן: בשם אלה יגידו לכם 'תקנו את הפוליסה הזאת', ואני בטוחה שדאם נעשה פה סקר, אולי נעשה סקר ואנשים לא יידעו, כי הם לא יודעים על מה הם משלמים, אבל הם ייגשו לחשבון הבנק שלהם ולפירוט האשראי והם יידעו שהם משלמים גם על הביטוחים המשלימים של קופות החולים, כנראה הם שייכים לקבוצה, מי שנמצא פה, אז יש להם ביטוח קבוצתי, גם אתם חברי הכנסת - - -

אורלי לוי אבקסיס: יש לנו ביטוח קבוצתי?

<שרונה פלדמן: וגם כנראה יגיע אלייך, חברת הכנסת לוי, סוכן הביתה וגם יש לך לפחות פוליסת פרט אחת.

נורית קורן: יש לי שאלה.

<שרונה פלדמן: רק תנו לי, הוא אמר רבע שעה, אני אשמח, אבל - - -

אורלי לוי אבקסיס: לא ידעתי, תאמין לי, הייתי מבקשת התקזזות, החזרים.

אורלי לוי אבקסיס: כמה שנים אחורנית אפשר?

אלי אלאלוף: יש מדיניות לגבי הביטוחים.

נורית קורן: השאלה אם אי אפשר לקחת את הפוליסות שחברות הביטוח עושות, אתם כמפקח, לפשט אותן, שאנחנו נוכל לדעת מה קורה.

נורית קורן: אבל אתם עשיתם פישוט רק של מצב מסוים, היה צריך על הכול.

<שרונה פלדמן: נדבר על זה.

סופה לנדבר: אז אנחנו גם לא יודעים על מה אנחנו משלמים, כחברי כנסת, על ביטוח?

<שרונה פלדמן: כנראה יש לך כמה פוליסות ואת לא יודעת מה את משלמת, כי אולי הן משתנות בפסיק בכל פוליסה.

אלי אלאלוף: אני יודע בדיוק.

<שרונה פלדמן: אז אין אפשרות להשוואה.

אלי אלאלוף: אני יודע בדיוק, אין לי אף פוליסה.

רחל עזריה: לי יש רק קופת חולים, זה הכול.

סופה לנדבר: אבל קופת חולים, גם ביטוח משלים.

סופה לנדבר: אבל הוא לא נותן שום דבר.

נורית קורן: גם על הנושא של קופת חולים אמרו פה, גם שם צריך לטפל, כי גם שם יש דברים שמבטיחים לך ואתה לא מקבל אותם אחר כך.

<שרונה פלדמן: זה לא בסמכות המפקח על הביטוח.

אלי אלאלוף: תאפשרו לשרונה.

<שרונה פלדמן: אז אמרנו שאין אפשרות להשוואה.

<שרונה פלדמן: זכות בחירה מלאה.

<שרונה פלדמן: אגב, יש גילוי נאות, נדבר פה בהמשך, אני מניחה, על זכות הבחירה של המבוטח.

<שרונה פלדמן: יש גילוי נאות, יש מ-2001 הוראות מפורטות לחברת הביטוח לתת גילוי לעיקרי הכיסוי.

<שרונה פלדמן: אני רוצה להגיד לכם באופן אישי שאנחנו ניסינו - - -

אורלי לוי אבקסיס: מה זה אומר?

אורלי לוי אבקסיס: עצם זה שיש הוראה לגילוי נאות, זאת אומרת שאנשים קונים חתול בשק.

<שרונה פלדמן: לא, אומרים לאנשים בדיוק מה כתוב להם בפוליסה.

<שרונה פלדמן: אבל האם הם יודעים באמת מה ההבדל בין כל פוליסה לפוליסה?

<שרונה פלדמן: לא, אנחנו מבינים שלא.

אורלי לוי אבקסיס: יש אנשים שקוראים אותם?

<שרונה פלדמן: אנחנו מבינים שלא ולכן אנחנו לא חושבים שגילוי נאות מספיק, כי יכולים להגיד 'למה אתה מתערב?

<שרונה פלדמן: למה אתם פטרנליסטים?

<שרונה פלדמן: ' אנחנו לא חושבים שהציבור מבין מה יש פה.

<שרונה פלדמן: הכיסוי, שאותו קבענו ככיסוי, בהמשך נדבר על זה בצעדים שעשינו לניתוחים - - -

נורית קורן: צמצמתם את הכיסויים.

<שרונה פלדמן: הרחבנו אותם, נדבר גם על זה.

אלי אלאלוף: אני רוצה להבין, ברשותך, מי עושה את הגילוי הנאות?

אלי אלאלוף: חברת הביטוח?

<שרונה פלדמן: כן, על פי הוראות שלנו.

<שרונה פלדמן: הפוליסות הן יקרות כי אומרים - - -

<קריאה: הם נותנים לחתול לשמור על השמנת.

<שרונה פלדמן: לא, אנחנו הגדרנו בדיוק איך צריך לתת את הגילוי.

<שרונה פלדמן: הפוליסות הן יקרות.

<שרונה פלדמן: אתם רואים שיווק בחבילות, מה זה אומר?

<שרונה פלדמן: שיכול מאוד להיות שיהיה מישהו כמו הגברת הזאת, שהוא אולי טיפה פחות שונא סיכון ממנה, אבל הוא לא ממש שונא סיכון - - -

רחל עזריה: אין לי ברירה, גברת.

<שרונה פלדמן: והוא רוצה כיסוי רק לקטסטרופות, כי הוא סומך על מה שיש לו בביטוחים המשלימים של קופות - - -

אורלי לוי אבקסיס: תגידו לי, זה מה שהכנתם על הרפורמה?

נורית קורן: כן, נו, מה רצית?

אורלי לוי אבקסיס: זה מה שהכנתם על הרפורמה?

נורית קורן: ומה רצית?

אלי אלאלוף: רגע - - -

<שרונה פלדמן: אדוני היושב ראש, אני - - -

סופה לנדבר: זה לא מספיק, אורלי?

אלי אלאלוף: אורלי, תרשי להציג ואחר כך - - -

אורלי לוי אבקסיס: אני חשבתי שעיקרי הרפורמה - - -

נורית קורן: ככה מכרו אותה לתקשורת.

אורלי לוי אבקסיס: זה עיקרי הרפורמה.

אלי אלאלוף: רגע, חבר'ה, תנו - - -

אורלי לוי אבקסיס: כאילו לא לזלזל באינטליגנציה שלנו.

אלי אלאלוף: תאפשרו לשרונה להשלים.

סופה לנדבר: שלנו זה מילא, אבל של הציבור.

אלי אלאלוף: אפשר לקיים דיון בין חברי הכנסת בלבד, זה גם רעיון, אבל זה לא יהיה - - -

נורית קורן: כל הכבוד, חברת הכנסת סופה לנדבר.

אלי אלאלוף: אבל זה לא יהיה ממצה.

אלי אלאלוף: אז תאפשרו לשרונה.

אורלי לוי אבקסיס: אחר כך אנחנו מבינים למה הרפורמות כאלה חסרות, אם המצגת היא כזאת שטחית.

אלי אלאלוף: בואו ננסה להיות מעשיים.

אלי אלאלוף: בבקשה, שרונה.

אלי אלאלוף: אני מתנצל על ההפרעות.

<שרונה פלדמן: זה בסדר.

<שרונה פלדמן: שיווק בחבילות.

<שרונה פלדמן: יכול להיות שמישהו לא ממש שונא סיכון והוא לא רוצה לקנות את הכיסויים מחברת ביטוח, הוא רוצה לקנות רק כיסוי משלים למה שיש בקופה, אולי רק כיסוי לקטסטרופות.

<שרונה פלדמן: ברוב החברות הוא לא יכול, לא, אם אתה רוצה רק השתלות, אתה לא יכול רק השתלות, אתה חייב גם השתלות ותרופות, אתה חייב גם לקנות ניתוחים, אבל הוא לא רוצה ניתוחים, אז בעצם מה שקורה היום שמבוטחים קונים חבילות של כיסויים.

<שרונה פלדמן: רצו כיסוי אחד ויצאו עם חבילה נכבדת של כיסויים ואין להם אפשרות לבחור מה בדיוק הם רוצים.

<שרונה פלדמן: כלומר בסופו של דבר הם מקבלים ביטוח שלא ממש תואם את הצרכים שמלכתחילה אתם ביקשתם לקבל עבורם כיסוי.

<שרונה פלדמן: כמובן שזה עולה כסף, כל דבר, עוד 5 שקלים, עוד 10 שקלים.

נורית קורן: אבל איך התיקון של זה?

נורית קורן: זה אנחנו יודעים, איך התיקון?

<שרונה פלדמן: אבל חברת הכנסת לוי אמרה שזה קצת, אז אנחנו מנסים לפרט.

<שרונה פלדמן: אז אם אדוני היושב ראש ייתן לנו זמן לדבר נפרט, אתם רוצים שנרוץ נרוץ.

נורית קורן: לא, אבל אנחנו רוצים שהיא תגיע לעיקרי הדברים.

אלי אלאלוף: אני מציע שתדברי.

אלי אלאלוף: את צריכה לשכנע אותנו שהרפורמה היא - - -

<שרונה פלדמן: אוקיי, אז אני מסבירה לכם הכשלים - - -

נורית קורן: ברצינות, מה קורה בשטח אנחנו יודעים.

אלי אלאלוף: תנו לי, ברשותכם.

<שרונה פלדמן: אני מסבירה לכם מה הכשלים.

<שרונה פלדמן: דיבר חבר הכנסת שמולי על הפוליסות שהן לא מתעדכנות.

<שרונה פלדמן: נתת דוגמה להגדרה מ-2003, שאגב היא תוקנה ונכנסה לתוקף ב-2014, אבל אתה יודע מה הבעיה?

<שרונה פלדמן: שבמבנה הקיים של הפוליסות היא לא חלה על כלל המבוטחים, היא חלה רק על מי שמצטרף מ-2014.

<שרונה פלדמן: אז הייתה הגדרה לא טובה ב-2003 - - -

איציק שמולי: אבל אני קורא מתוך החוזר שלכם שהתאריך הוא 2015.

<שרונה פלדמן: ההגדרה שאתה נתת - - - הפסיקה בבית המשפט נגד חברת איילון התייחסה להגדרה מ-2003, הגדרה של גידול שפיר, שבאמת היא לא הייתה טובה.

<שרונה פלדמן: אמנם היא תומחרה בהתאם, בסדר, אבל היא לא הייתה טובה - - -

אורלי לוי אבקסיס: - - - לא היה פסק דין - - -

איציק שמולי: עם כל הכבוד, סעיף ד' במסמך שלכם מ-2015, 'הכיסוי אינו כולל ציסטות וגרנולומות, מלפורציות של כלי הדם המוחיים, המטומות וגילוי יותרת המוח וקרומי המוח'.

<שרונה פלדמן: אז הייתה הגדרה שבאמת - - -

נורית קורן: אז אתה מבין מה היא אומרת?

נורית קורן: הייתה הגדרה יותר גרועה - - -

<שרונה פלדמן: הייתה הגדרה לא טובה.

<שרונה פלדמן: הפסיקה של איילון לא מתייחסת להגדרה הזאת, היא הייתה מתייחסת להגדרה שהייתה קיימת ב-2003, שבאמת היא לא הייתה הגדרה טובה, גם אם היא תומחרה, וזו בעיה.

<שרונה פלדמן: והפיקוח, מה שהוא עשה, הוא תיקן את ההגדרות האלה, אבל הבעיה שבמבנה הקיים של הפוליסות - - -

אורלי לוי אבקסיס: רגע, רגע, הפיקוח תיקן בגלל שהיה פסק דין ש - - -

<שרונה פלדמן: לא, לא.

<שרונה פלדמן: ב - - -

אורלי לוי אבקסיס: הוא הגיע אחרי פסק הדין או לפני?

אלי אלאלוף: חבר'ה, אם נמשיך לרדת לפרטי פרטים - - -

<שרונה פלדמן: התיקון, יש הרבה פסקי דין - - -

אורלי לוי אבקסיס: התיקון אחרי פסק הדין הזה?

אלי אלאלוף: סליחה, שרונה.

אלי אלאלוף: לפחות עלייך יש לי שליטה.

אורלי לוי אבקסיס: אז נגררתם, לא הייתה לכם ברירה, זה לא ש - - -

אלי אלאלוף: אורלי, ברשותך.

<שרונה פלדמן: הטיעון הוא שבאמת הפוליסות - - -

אלי אלאלוף: שרונה, רק שנייה בבקשה.

אלי אלאלוף: חבר'ה, אם אנחנו ניכנס לפרטי פרטים אז אל"ף, לא תהיה לנו תמונה כוללת.

אלי אלאלוף: עד עכשיו אני, מודה באשמה, לא מבין כלום ממה שנאמר.

אלי אלאלוף: לא הבנתי כלום, למה צריכה להיות רפורמה - - -

<קריאה: כל הציבור לא מבין.

<שרונה פלדמן: אתה תסביר לו מהיום, כשתמכור לו פוליסה, מה הרפורמה.

אורלי לוי אבקסיס: - - - השאלה אם זו הרפורמה הנכונה.

אלי אלאלוף: זה לא מכובד.

אלי אלאלוף: תשימו לב שאני מאופק, זה לא אומר שאני שקט.

אלי אלאלוף: אני ממש - - -

<שרונה פלדמן: אז אני אשמח אם חברי הכנסת ייתנו לי לדבר ברצף, כדי ליצור רצף בדיבור.

אלי אלאלוף: אז קודם כל תקשיבי גם למה שנאמר.

אלי אלאלוף: גם אני הזדעזעתי מהמצגת.

אלי אלאלוף: אני חשבתי שקודם כל יגידו לי למה צריך רפורמה.

אלי אלאלוף: שתיים, שיגידו לי - - - אז אם היית מתחילה בצורה דידקטית יותר חכמה, סליחה, בלי לפגוע בך, אז היינו מבינים את הדיון.

אלי אלאלוף: כרגע אני לא מבין את הדיון ואני אומר, מודה בשם חברי הכנסת, הם לא עוזרים לך להבין את הדיון.

אלי אלאלוף: אז בבקשה, היו הערות, את לא חייבת להיצמד להערות, תיצמדי למצגת שלך.

אלי אלאלוף: יש לנו עוד בעיה, בעוד 25 דקות פחות דקה קמים.

אלי אלאלוף: אם נמשיך ככה אז זה דיון שהוא מתסכל ולא כדאי שנגיע לדיון מתסכל, אני מודיע לכולם.

אלי אלאלוף: אז, בבקשה, אל תפריעו לשרונה.

אלי אלאלוף: שרונה, תשלימי ואחר כך יהיו גם הבהרות.

אלי אלאלוף: ואני מכיר אותם, אף חבר כנסת לא יוותר, הם יחזרו.

אלי אלאלוף: מה שאני קונה מראש, זה פשוט לא מקובל שלא עונים לפניות של חברי הכנסת.

אלי אלאלוף: בעיניי זה אחד הדברים ה - - - שאני שמעתי בדיון הזה ו - - -

נורית קורן: זה בסדר, הם לא רואים אותנו.

אלי אלאלוף: לא, לא בא בחשבון, מה, אנחנו נוותר?

אלי אלאלוף: אבל נגיע גם לסיכום.

אלי אלאלוף: בבקשה, בלי הפרעות, רשות הדיבור שלך.

<שרונה פלדמן: תודה, אדוני היושב ראש.

<שרונה פלדמן: אז זה המצב היום.

<שרונה פלדמן: דיברנו על זה שההגדרות הן שונות ולא מתעדכנות.

<שרונה פלדמן: כלומר אם אדם קונה היום פוליסה, במועד הצירוף היא באמת רלוונטית אליו, אבל יכול מאוד להיות שבעוד 10 שנים, כי מטבע הדברים הגדרות רפואיות מתעדכנות, זה לא חל על הפוליסה שלו, אם הוא ירצה הוא יצטרף לפוליסה החדשה, עם הכיסוי הרחב, אולי פרמיה יותר יקרה, אבל יכול להיות שמצב הבריאות שלו כבר לא יאפשר לו להצטרף לכיסוי החדש.

<שרונה פלדמן: זה המצב היום.

<שרונה פלדמן: זו תמונת השוק.

<שרונה פלדמן: פוליסות יקרות, הן לא מתעדכנות, אנשים קונים כפל ביטוח.

<שרונה פלדמן: הציבור לא מבין, הוא קונה לא רק כפל מול השב"ן, למרות שיש אפשרות לבטל את הכפל מול השב"ן, הוא קונה עוד ועוד, גם פוליסות ביטוח, בין חברות ביטוח, גם קבוצתי וגם פרט ועוד פרט, כיוון שהוא לא - - -

נורית קורן: אבל תיכנסי לרפורמה עצמה.

נורית קורן: מה קורה בשוק אנחנו יודעים.

<שרונה פלדמן: ועכשיו בעצם אנחנו מגיעים למה עשינו.

<שרונה פלדמן: אז הגדרנו פוליסת ניתוחים אחידה.

<שרונה פלדמן: למה הגדרנו פוליסת ניתוחים?

<שרונה פלדמן: כיוון שמצאנו שכאן עיקר המניפולציות.

<שרונה פלדמן: העלות של פוליסת ניתוחים בחבילת הבריאות הוא קרוב ל-60% מסך חבילת הבריאות שאדם משלם.

<שרונה פלדמן: כפי שהסברתי, פוליסות הניתוחים דומות בלמעלה מ-90% ולכן אמרנו, הציבור לא מבין את ההבדלים.

<שרונה פלדמן: אנחנו פעם ניסינו לפרסם השוואה וראינו שאנחנו מגיעים ללמעלה מ-100 שורות בין פוליסת ניתוחים שהן דומות, כי יש עוד פסיק ועוד פסיק ועוד פסיק, וראינו שזה בכלל לא הכיסוי העיקרי לניתוחים.

<שרונה פלדמן: אז מה שעשינו, אמרנו, אנחנו, הרגולטור, מגדירים את הפוליסה.

<שרונה פלדמן: אדם לא צריך להשוות בין פוליסות ניתוחים, לא בקבוצתי ולא בפרט, אנחנו קובעים את הכיסוי והכיסוי הוא מלוא הוצאות הניתוח.

<שרונה פלדמן: זה מה שחברת ביטוח משלמת.

<שרונה פלדמן: הורדנו כיסויים שהם בגדר מסיחים - - -

אורלי לוי אבקסיס: כמו מה?

<שרונה פלדמן: למשל אמרנו שלא יהיה ספורט אתגרי.

<שרונה פלדמן: למשל אם אדם עושה ספורט אתגרי, רפטינג, והוא צריך ניתוח במערכת הפרטית, אז שהחברה לא תחריג לו את זה.

<שרונה פלדמן: או אם הוא ספורטאי, באגודת ספורט יש ספורט מקצועי, גם כן היה חריג.

<שרונה פלדמן: היה חריג במקרה של איידס או מחלת נפש, אם אדם צריך ניתוח במקרים האלה, היו כל מיני חריגים כאלה.

<שרונה פלדמן: הורדנו אותם.

<שרונה פלדמן: הוספנו ניתוחי - - -

<רות פרמינגר: סליחה, אדוני, החרגה לנכים עשיתם?

אלי אלאלוף: חבר'ה, עוד לא אמרנו שיש לכם זמן לשאלות.

<שרונה פלדמן: החרגנו כיסוי לניתוחי מניעה.

<שרונה פלדמן: אין את זה היום, היום יש את זה במעט פוליסות קבוצתיות, אמרנו שחברת ביטוח תכסה גם ניתוחי מניעה.

סופה לנדבר: למשל?

<שרונה פלדמן: למשל שזיהו לה גן שעלול לגרום לה למשהו ורפואית היא יכולה למנוע את זה, זו דוגמה לניתוח מניעה.

<שרונה פלדמן: אז אמרנו שאנחנו מגדירים את הכיסוי לניתוחים.

<שרונה פלדמן: אנחנו קובעים אותו.

<שרונה פלדמן: אדם לא צריך לבחור וזו תהיה הפוליסה.

<שרונה פלדמן: כמובן אם יהיה צורך אנחנו נעדכן את הכיסוי, אבל בכוונה אמרנו שאנחנו לא נותנים אפשרות לקנות פוליסה אחרת, כי הגדרנו כיסוי מיטבי.

<שרונה פלדמן: אין צורך בעוד כיסוי, זה לא סותר שאנשים יכולים לקנות, זה רק לניתוחים, אנשים עדיין יכולים לקנות השתלות וניתוחים בחו"ל ותרופות מחוץ לסל ופיצוי למחלות קשות, אנשים יכולים לקנות את זה, הגדרנו רק את הכיסוי לניתוחים.

<שרונה פלדמן: בנוסף פירקנו את החבילות, כלומר עשינו את הדיון הזה בהיבט של קופות החולים, אמרנו שחברת ביטוח חייבת לאפשר לי לקנות את הפוליסה שאני רוצה.

<שרונה פלדמן: אם אני רוצה תרופות מחוץ לסל לבד, אם אני רוצה רק ניתוחים, אני גם יכולה, או רק השתלות, או שילוב שלהן, אבל הבחירה היא אצלי והחברה חייבת לאפשר לי לקנות את זה בנפרד, לפי הצרכים שלי.

אורלי לוי אבקסיס: עד היום אי אפשר היה לקנות את בנפרד?

<שרונה פלדמן: לא אצל כל החברות, זה היה לבחירת החברה.

<שרונה פלדמן: יש חברות שלא מוכרות לך פוליסות ניתוחים אם את לא קונה גם השתלות ותרופות.

<שרונה פלדמן: יש כאלה שגם לא מוכרות לך תרופות לבד ומחייבות אותך לקנות גם תרופות וגם השתלות.

<שרונה פלדמן: אבל את מאמינה בתרופות שבסל ואת רוצה רק השתלות.

<שרונה פלדמן: אין אפשרות כזו ומעתה חייבנו אותה, לקחנו את הכיסויים העיקריים, שזה ניתוחים, תרופות, מחלות קשות והשתלות.

<שרונה פלדמן: בנוסף אמרנו שהפוליסה תהיה פוליסה מתעדכנת.

<שרונה פלדמן: כיוון שאנחנו מבינים שבמצב של ביטוחי בריאות לא הגיוני - - - לפעמים הרגולטור מעדכן את הכיסוי, כמו שעשינו במחלות קשות, ולפעמים חברת הביטוח מרחיבה את הכיסוי, אנחנו רוצים שזה יחול על כלל המבוטחים.

<שרונה פלדמן: אם אני קונה היום פוליסה, שהיא תהיה רלוונטית גם בעוד 10 שנים וכל הרחבה תחול גם עליי.

<שרונה פלדמן: לכן אמרנו שהפוליסה תתעדכן אחת לשנתיים.

<שרונה פלדמן: הפוליסה היא מתחדשת מאליה, זה לא כמו - - -

אורלי לוי אבקסיס: לא צריך עוד פעם חיתום.

<שרונה פלדמן: אין חיתום.

<שרונה פלדמן: זה מאוד חשוב כי קיבלנו הרבה פניות ואנחנו עונים לציבור, אין אפשרות לחברת הביטוח לעשות לי חיתום מחדש בתום שנתיים.

<שרונה פלדמן: הנושא של העלאת - - -

<רות פרמינגר: גם כשעוברים חברה?

<שרונה פלדמן: לא, רק כשאני מצטרפת לחברה, אבל זה גם קיים היום, חבר'ה, הרפורמה לא שינתה את זה וזו המשמעות של ביטוח.

<רות פרמינגר: אבל זה בשביל הנכים, הם לא יכולים לעמוד - - -

נורית קורן: את משאירה אותם באותה חברה, אז איפה הרפורמה?

<שרונה פלדמן: הרפורמה לא שינתה את זה.

<שרונה פלדמן: היום המשמעות של ביטוח, שחברת ביטוח עושה חיתום.

<שרונה פלדמן: זה קיים גם בעולם, חברים.

<רות פרמינגר: את לוקחת אותנו אחורנית.

<שרונה פלדמן: אנחנו לא הולכים אחורנית, אנחנו מתקדמים.

איציק שמולי: שרונה, אבל רק - - -

<שרונה פלדמן: אדוני היושב ראש, אם אפשר בבקשה לרשום את השאלות.

<שרונה פלדמן: אתה אומר שזה יוצר לך בעיה ברצף וגם אני בן אדם, אז אני אשמח אם תיתנו לי להסביר ותשאלו את כל השאלות.

<שרונה פלדמן: אפשר להישאר פה עוד חצי שעה, אם אתם רוצים, ונענה על הכול.

נורית קורן: בטח שהם מסדרים את הלו"ז.

נורית קורן: הרי הם לא באו, הם מציגים את זה היום, כשהרפורמה כבר נכנסה, לא יכולים לתקן.

נורית קורן: די כבר.

אלי אלאלוף: נורית, אנחנו יודעים שהגעת כועסת.

נורית קורן: כי זה מכעיס אותי.

נורית קורן: אני כבר לפני חודש מטפלת בעניין הזה.

<שרונה פלדמן: חוזרי המפקח פורסמו באפריל, החוזרים של המפקחת על הביטוח, באפריל אשתקד.

<שרונה פלדמן: השר חתם על התקנות בספטמבר ואנחנו קיבלנו תלונות למה עובר כל כך הרבה זמן עד שהרפורמה הזאת נכנסת לתוקף, 'למה צריך כל כך הרבה זמן?

<שרונה פלדמן: ' אז אנחנו לא - - -

נורית קורן: אבל לא הבאתם את זה לחברי הכנסת?

נורית קורן: למה לא הבאתם את זה לוועדה?

נורית קורן: למה?

נורית קורן: מה, לא רואים אותנו?

נורית קורן: אנחנו שקופים?

אלי אלאלוף: נורית, באמת.

אלי אלאלוף: בבקשה.

<שרונה פלדמן: אז אנחנו אמרנו שהפוליסה תהיה מתעדכנת, כלומר שהכיסויים יחולו.

<שרונה פלדמן: עכשיו מה המשמעות שפוליסה מתעדכנת?

<שרונה פלדמן: כדי שזה יחול על כלל המבוטחים.

<שרונה פלדמן: כן, יכול מאוד להיות שאם ירחיבו את הכיסוי אז יש אפשרות אולי להעלות את הפרמיה.

<שרונה פלדמן: בניגוד למה שאמרה חברת הכנסת לוי, כל שינוי של 1% חייב לעבור את אישור - - -

אורלי לוי אבקסיס: לא, לא, לא, אתם בדרך כלל - - -

<שרונה פלדמן: אז אני רק אגיד לך, שגם בפוליסות הקיימות היום, שאתם מחזיקים - - -

אורלי לוי אבקסיס: אבל באתם לתקן - - -

אלי אלאלוף: אורלי, בבקשה, תאפשרו ל - - -

<שרונה פלדמן: לא, אנחנו לא ניתן אפשרות - - -

אורלי לוי אבקסיס: - - - אחר כך באים אליכם ויגידו לכם 'יש לנו סכנה של יציבות', אתם אוטומטית תיתנו להם את האישור.

<שרונה פלדמן: ממצב שחברת ביטוח גוזרת כל כך הרבה כסף עד למצב שהיא נמצאת במצב של יציבות עוברים הרבה מים.

אורלי לוי אבקסיס: אז תגידי לי איך - - -

נורית קורן: אם היא גוזרת כל כך הרבה כסף - - -

<שרונה פלדמן: זה מה שאנחנו עושים.

נורית קורן: אתם לא עושים.

<שרונה פלדמן: אנחנו עושים את זה.

אלי אלאלוף: טוב, נשארו שלוש דקות ואחר כך - - -

<שרונה פלדמן: בסדר, אז אני מבקשת לתת לי שלוש דקות.

אורלי לוי אבקסיס: רגע, רגע, שתצהיר לפרוטוקול, חברות הביטוח לא יכולות להעלות את הפוליסה לכל אורך החיים שלה.

אורלי לוי אבקסיס: תגידי, זה מה שאת אומרת.

<שרונה פלדמן: לא, אני לא אומרת, אני אומרת ש - - -

אורלי לוי אבקסיס: זה מה שהשתמע.

אורלי לוי אבקסיס: תגידי לפרוטוקול ש - - -

<שרונה פלדמן: אז אני אומרת לפרוטוקול שחברת הביטוח, אם היא רוצה, כמו היום, להעלות 1% בפרמיה היא חייבת לקבל את אישור המפקח מראש.

אורלי לוי אבקסיס: אבל אתם חותמת גומי, מעלים מראש - - -

<שרונה פלדמן: אנחנו לא חותמת גומי.

אורלי לוי אבקסיס: אם יש לי פה את ההסכמים האלה - - -

אלי אלאלוף: לא, לא, לא.

אלי אלאלוף: באמת, אורלי - - -

<שרונה פלדמן: את מדברת על ביטוח סיעודי קבוצתי.

אורלי לוי אבקסיס: אני אקריא, רק - - -

איציק שמולי: ובביטוח סיעודי זה בסדר?

<שרונה פלדמן: לא, זה היה ביטוח קבוצתי וכשהסתיימה תקופת הביטוח העלו את הפרמיה.

איציק שמולי: לכמה חברות לא אישרתם להעלות עכשיו את הפרמיה?

איציק שמולי: תני לי דוגמה אחת.

אורלי לוי אבקסיס: כן, תני לנו.

<שרונה פלדמן: תסתכל במחשבון ותראה איזה חברה.

איציק שמולי: אתם לא נותנים את הנתונים.

אורלי לוי אבקסיס: תגידי לנו.

אורלי לוי אבקסיס: למה?

אורלי לוי אבקסיס: מה מחשבון?

אורלי לוי אבקסיס: תני לנו.

איציק שמולי: דוגמה אחת תביאי לי.

<שרונה פלדמן: אני לא חושבת שתפקיד המפקח על הביטוח להגיד לאיזה חברה הוא לא אישר - - -

איציק שמולי: כל מה שחברות הביטוח מבקשות אתם מאשרים.

אורלי לוי אבקסיס: בטח, ברור.

נורית קורן: בטח שזה תפקיד שלך, אנחנו שואלים אותך את צריכה לתת לנו תשובה.

<שרונה פלדמן: בנוסף, כדי לסייע לציבור - - - אדוני, אני לא יכולה לדבר ככה.

אורלי לוי אבקסיס: - - - 'כאמור לא נוכל לשכנע את חברת הביטוח להיענות לבקשתך', כשהם מעלים להם בעשרות אחוזים.

אורלי לוי אבקסיס: אומרים לו 'יש לך אופציה אחת, אתה יכול לוותר על הביטוח, קח בחשבון שלא יהיה לך שום כיסוי'.

אורלי לוי אבקסיס: אלה התשובות שאתם נותנים לקהל שמגיע אליכם.

<שרונה פלדמן: הפנייה שאת מציגה היא פנייה בנושא ביטוח סיעודי קבוצתי.

אלי אלאלוף: טוב, אנחנו לא - - -

אורלי לוי אבקסיס: - - - גם במשרד לאזרחים ותיקים.

אורלי לוי אבקסיס: גם אצלכם.

<שרונה פלדמן: רגע, אדוני היושב ראש - - -

אורלי לוי אבקסיס: זה פשוט מטורף.

אלי אלאלוף: חבר'ה, יש לי בקשה.

אלי אלאלוף: אם אתם תצאו מפה מתוסכלים זה רק באשמתכם.

אלי אלאלוף: למה?

אלי אלאלוף: כי הדיון הזה לא ייגמר היום, יש יותר מהצעה אחת ואני מודה בפשלה האישית שלי שלא הייתי מודע - - -

נורית קורן: לא, זה לא אישית שלך.

אלי אלאלוף: אבל תאפשרו דיון.

סופה לנדבר: אדוני היושב ראש, יש פה בעיה, הרפורמה צריכה לבוא למען הציבור והיא כאן מגיעה למען החברות.

אלי אלאלוף: אני מבקש, הנציגות של הציבור היא לא בלעדית לאף חבר כנסת, לכולנו ביחד.

סופה לנדבר: אבל החברות יכולות להעלות פרמיה כמה ש - - -

אלי אלאלוף: אני חושב שזה דיון עקר, בשלב זה.

אלי אלאלוף: אני רוצה - - -

נורית קורן: אני מבקשת שבדיון הבא המפקחת תהיה.

<שרונה פלדמן: אנחנו לא מאשרים שינויי פרמיה.

<שרונה פלדמן: בעשור האחרון אנחנו לא אישרנו לאף חברה להעלות פרמיה למבוטחים קיימים.

אלי אלאלוף: טוב, יש לי בקשה.

אלי אלאלוף: שרונה, אני מתנצל - - -

סופה לנדבר: כן, אבל - - -

<שרונה פלדמן: את מדברת על ביטוח סיעודי קבוצתי.

אורלי לוי אבקסיס: לא, לא.

<שרונה פלדמן: את כן.

אורלי לוי אבקסיס: לא, פרטי, 2,300 שקל הגיע.

<שרונה פלדמן: זה ביטוח סיעודי.

נורית קורן: את מבינה?

נורית קורן: את מחזיקה משהו והיא אומרת לך מה את מחזיקה ביד.

אלי אלאלוף: טוב, יש לי בקשה - - -

<שרונה פלדמן: בנוסף - - - תן לי לסיים - - -

אלי אלאלוף: לא, אמרתי לך לסיים - - -

<שרונה פלדמן: אבל אני לא - - -

אורלי לוי אבקסיס: רגע, וזה לא - - - זה לא תחת הכובע של מפקחת על הביטוח?

אלי אלאלוף: טוב, אין לי ברירה אלא לנקוט בצעד בלתי רצוי בעיניי.

אלי אלאלוף: יש לי החלטה אחת.

אלי אלאלוף: אנחנו נקים ועדת משנה, אני אקים ועדת משנה, בראשותו של חבר הכנסת איציק שמולי, שם יהיו דיונים, נעשה מעקב בוועדה, פה בנוכחות כל חברי הכנסת בעוד שלושה חודשים בנושא הרפורמה.

אלי אלאלוף: אני מתנצל בפני כל הנציגים שנמצאים פה ואני בטוח שיש פה הערות סופר ענייניות מגופים מאוד אחראים, אבל לקיים דיון בלחץ במיטת הסדום הזאת, בכמה דקות, זה לא לכבד אתכם וודאי לא - - -

<אריה אברמוביץ: אז אולי אפשר לדחות את הרפורמה ולחכות לדיונים?

נורית קורן: כן, אדוני היושב ראש, יש אפשרות?

<שרונה פלדמן: העתירה הוגשה לבג"צ ואנחנו נענה בצינורות המקובלים ובג"צ מחליט האם לדחות - - -

נורית קורן: למה את עונה?

נורית קורן: סליחה, יש פה יושב ראש, למה את עונה?

נורית קורן: את יותר מדי לוקחת זכויות.

אלי אלאלוף: אבל למה את עושה לי סדר?

אלי אלאלוף: תני לי - - -

נורית קורן: אני לא עושה סדר.

נורית קורן: היא פשוט מרגיזה אותי.

אלי אלאלוף: אז אני מציע, אני חוזר על הסיכום שלי ואני מבקש לא להפריע.

אלי אלאלוף: אנחנו לא תפקידנו לשנות, לעכב, אנחנו לא יכולים, אין בסמכותנו היום, עד היום, לעשות את מה שאתה מציע.

אלי אלאלוף: אז בואו לא נעשה דברים פופוליסטיים.

אלי אלאלוף: הנושא דורש בירור מעמיק יותר, אני מבקש, קיבלתי את האישור של חבר הכנסת איציק שמולי לוועדת משנה, אני מבקש מכל חברי הכנסת לתמוך ולהצטרף לעבודה הזאת - - -

נורית קורן: אני מצטרפת, אני רוצה להיות - - -

אלי אלאלוף: תהיו חברי ועדה.

אורלי לוי אבקסיס: יש לי שאלה, אדוני היושב ראש.

אלי אלאלוף: אני רק אגמור את הסיכום שלי, ברשותך.

אלי אלאלוף: כפי שאמרתי, נקודה אחת, הקמת ועדת משנה בראשות חבר הכנסת איציק שמולי, דיון בעוד שלושה חודשים בהתחלת יוני, אנחנו נעשה מעקב אחרי זה.

אלי אלאלוף: אני מבקש, בלי לפגוע בידע, ביכולות ובייצוגיות שלך, שרונה, הדיון יהיה בהשתתפות ראש האגף של שוק ההון ואני מבקש, כל מי שיש לו הערות, להעביר ולבטא את עצמו בצורה - - - במקביל לזה להעביר למזכירות הוועדה, להנהלת הוועדה שלנו, לענת כהן, את החומר, כדי שנספק את כל הנתונים ליושב ראש ועדת המשנה החדשה.

אלי אלאלוף: מקובל?

אלי אלאלוף: תודה.

אורלי לוי אבקסיס: יש לי שאלה, אדוני היושב ראש.

אלי אלאלוף: רק שאלות קצרות.

אורלי לוי אבקסיס: מה יהיה המנדט של אותה ועדת משנה?

אורלי לוי אבקסיס: כי אם אפשר יהיה להכניס שינויים ותיקונים ברפורמה, עשינו בזה משהו.

אורלי לוי אבקסיס: אם זה רק בשביל להשחית את זמננו לשווא, לא השגנו.

נורית קורן: אם זה רק בשביל חתימה.

אלי אלאלוף: עד עכשיו, אם יש אגף שמתסכל אותי, אולי הכי, לצערי, זה אגף שוק ההון והביטוחים הבריאותיים למיניהם, כולל הסיעוד, כולל כל מה שקשור בחברה ולמנדט הוועדה.

אלי אלאלוף: לכן אני חושב, אנחנו נבדוק גם מה הסמכות של הוועדה.

אורלי לוי אבקסיס: לתקן את הרפורמה?

אלי אלאלוף: אם יש צורך נמליץ על תיקונים.

אלי אלאלוף: כרגע הכול פועל לפי החוק, חוק התקציב של השנה.

אלי אלאלוף: אי אפשר היום לזרוק משפטים, 'תעכבו את הרפורמה' - - -

אורלי לוי אבקסיס: לא, לא לעכב, אני שואלת לתקן תוך כדי.

אורלי לוי אבקסיס: אני חושבת שהיא רפורמה חשובה, למען הסר ספק, הרפורמה הזו היא רפורמה מתבקשת, אבל היא נוהלה בשכחה, הם שכחו פרקים שלמים בתוך הרפורמה שאותם היה צריך להתחיל - - -

נורית קורן: אורלי, אנחנו מכירים עוד רפורמה, של בריאות הנפש, בדיוק אותו דבר.

נורית קורן: את מבינה?

נורית קורן: פה אפשר עוד לעצור.

אלי אלאלוף: מהעיון הקצר שלי יש לי גם הצעות שהן לא דורשות רפורמה.

אלי אלאלוף: הייתי רוצה ליד כל פוליסה את המסמך המסביר של הרגולטור.

נורית קורן: בדיוק, ולראות איך הם עושים את הגילוי הנאות, שהם דיברו על זה.

<אריה אברמוביץ: כבוד היושב ראש, אני מבקש להעיר הערה.

אלי אלאלוף: לא.

<אריה אברמוביץ: הערה קצרה, ברשותך, אדוני היושב ראש.

אלי אלאלוף: לא, אני מתנצל.

אלי אלאלוף: אמרתי, התנצלתי שלא, אף אחד לא יקבל את רשות הדיבור.

אלי אלאלוף: יש לי רק בקשה מכם, שוק ההון, להעביר לנו את המסמך, גם אם הוא כלול בתקציב 2016, תעבירו לנו מסמך שלכם לנושא, איך אתם מסבירים את הרפורמה והקווים המרכזיים שלה.

אלי אלאלוף: הישיבה נעולה, תודה רבה.